text:
Archive for month: May, 2019
http://eotcmk.org/ao/wp-content/uploads/mk-logo-header-ao.png
0
0
EOTC Afaan Oromo
http://eotcmk.org/ao/wp-content/uploads/mk-logo-header-ao.png
EOTC Afaan Oromo2019-05-21 11:35:082019-05-21 11:35:08SEENAA MANA KIRISTAANAA MI’IRAAFE QIDDUSAAN KOOMTOO QULQULLEETTII SILLAASEE
Wiirtuu Naqamteetiin
Manni Kiristaanaa bakka gargaarsi Waaqayyoo, soorummaa fi jaalalli Abbummaa Isaatiin kan itti argamu gara Iyyeruusaaleem ishee Samii kan nu geessitu qeyeen Qulqulleettiin Mana Kiristaanaa iddoo adda taatee dha. Egaa barreeffama kana keessatti Qeyee Waaqayyoo kan taate seenaa Mana Kiristaana Mi’iraafe Qiddusaan Koomtoo Qulqulleettii Sillaaseetiin wal isin barsiifnaa Manni Amantaa seena qabeettiin umrii dheeraa lakkoofsiste Koomtoo Mi’iraafe Qiddusaan Qulqulleettii Sillaaseen Naannoo Oromiyaa, Godina Wallagga Bahaa, Aanaa Waayyuu Tuqaa, Ganda Daaloo Koomtootti kan argamu dha. Finfinneerraa km 330 fagaatee kan argamu yommuu ta’u; Finfinneerraa hanga magaalaa Naqamteetti km 320 magaalaa Naqamteerraa km 10 kan hin caalle fagaattee argamti. Kunis karaa ciirrachaa kan konkolaataa deemsisu qaba. Iddoo Qulqulleettiin Manni Kiristaanaa kun itti argamtu sana bira ga’uudhaaf karaan isaa akkuma jireenya kiristaanaa bu’aa ba’ii, Tabbaa fi Irraangadee kan qabu dha. Manni kiristaanaa kun lafa cittuu bishaaniin marfamteerratti argamti.
Haala hundeeffamaa
Manni Kiristaanaa koomtoo Qulqulleettii Sillaasee nama Dajjaazmach G/Igzi’abiheer (Dajjaach Kumsaa Morodaa) jedhamuun bara 1906 B.A hundeeffamte. Jalqaba manni Kiristaanaa kun citaadhaan ijaarame. Waggoota hedduu erga tajaajilee booda, xaaliyaaniin biyya keenya Itiyoophiyaa yeroo weerartee waggaa shan turte keessatti dhiibbaa guddaa Mana Kiristaanaa kanarraan geessisteen. Manni Kiristaanaan kun gubateera. Meeshaaleen Qulqullaa’oon hedduun waliin gubataniiru.
Yeroo sana furtuu qabaan Mana Kiristaana kanaa kan turan Luba Tasfaayee Amanuu jedhamu turan. Isaanis haala hin beekamneen Taabota Kakuu Waaqayyoo fi meeshaalee qulqullaa’oo muraasa fudhatanii bosona seenan. Eeyyama Waaqayyoo ta’ee, Fannoo Gooftaa dabalatee meshaalee Qulqullaa’oo tokko tokoo oolfataniiru. Sababii kanaan kan ka’e Fannoo Gooftaa dabalatee meeshaalee qulqullaa’oo tokko tokko abiddaan guba- chuu irraa oolfatanii jiru. Haa ta’uu malee, Manni Kiristaanaa kun yeroo gubatu meeshaalee qulqullaa’oo ta’an hedduu fi Kitaaboliin akka Biraannaa (waraqaa gogaa re’eerr irraa hojjetamau), Dirsaanotaa fi Kitaabilee Qulqullaa’oon gara garaa baay’een ooluu hin dandeenye.
Garuu, kanneen gubatan gubatanii Taabonni Kakuu Waaqa- yyoo fi meeshaaleen qulqullaa’oon muraasni akka fedha Waaqayyootti Luba Tasfaayee Amanuutiin ooluu danda’anii jiru. Lubni kunis Taabota Kakuu kana bakka kaa’an dhabanii erga baay’ee Waliin rakkatani boo da dubbiin qabbanaa’uusaa hubatanii namoota naannoo sanaa walitti qabuudhaan, Manni Kiristaanaa akka ijaaramu mariisisan. Uummannis yaadicha inaaffaa afuuraan deeggaranii hamma humna isaanii Mana Citaa ijaaranii Taabota Kakuu Waaqayyoo kana itti galchan. Tajaajil- tonnis (Lubootnii fi Daaqonootni) waggaa dheeraadhaaf mindaa malee tajaajilaa turan. Amantoonni Ortodoksii Tawaahidoo naannoo sanatti argamanis gama isaaniitiin kennaa isaanii midhaan irraas ta’ee waanuma argataniin Mana Amantaa isaanii tajaajilaa turan. Haata’u malee, tajaajil
toonni (Luboonnii fi Daaqonootni) uffata tajaajilaa waan hin qabneef uffata lubummaa malee akkasumatti tajaajilu turan. Haala jajjabina Mana Kiristaanichaa ajaa’ibaa /raajii faana wal qabatee Waaqayyoof wanti dadhabamu hin jiruhoo jedhamee akkuma bar- reeffame, haalli gaggeeffama Mana Kiristaana kanaa kan nama gad-disiisu ta’ullee, Waaqayyo garuu yoomillee nama qaba.Yeroo ta’e tokko Dubartiin Aadde Dabrituu jedhamtu Finfinneerraa gara bakka kanaatti dhuftee haala gaggeeffama Mana Kiristaanichaa, tokkummaa fi garraamummaa uummatichaa erga daawwattee booda ajaa’ibsiifachuun deebitee Finfinneetti galte. Boodas waa’ee raajii baay’ee Mana Amantaa kana keessatti ta’aa jiru namootatti himte. Keessattuu namoota yeroo dheeraadhaaf dhukkuba gara garaatiin rakkachaa turanii fi yaalamanii furmaata dhabanitti ‘’Manni Kiristaanaa Koomtoo Qulqulleettii Sillaasee jedhamtu jirti, Manni Amantaa kun gubat- tee turte, meeshaalee qulqullaa’oos guutuu hin qabdu, Waaqayyo garuu bakka kanatti raajii ni hojjeta. Kanaafuu bakka sana deemaatii aarsaa dhiyeessaa! Ni fayyitu” jettee isaanitti himte. Sana booda namootni baay’een bakka sana dhufanii kadhannaa godhachuun dhukkuba isaanii irraa fayyuun Waaqayyoon galateeffachaa turaniiru bakki sunis yeroodhaa yerootti namoota hedduu biratti beekamaa dhufeera.
jiraatonni naannoo sanii, bakki kun bakka seena qabeessa ajaa’iba raawwatu akka ta’e erga hubataanii booda, Mana Citaa isa ture gara gamootti jijjiiruudhaaf bara 1964 B.A irraa eegalaanii kaka’umsa guddaadhaan sochii haa taasisan malee; sababii gara garaatiin kan ka’e yeroo sanitti ijaaruu hin dandeenye. Haa ta’u malee, yeroo muraasa booda kaka’umsa uummanni qarshii walitti qabuudhaan Mana Citaa sana gara Mana qorqoorrootti jijjiiranii Taabonni Kakuu akka itti galuu taasisaniiru..
Itti aansuudhaan Caamsaa 7, bara 1978 B.A namoonni dhalattoota naan- noo sanaa ta’anii fi hiriyoonni isaanii Finfinneedhaa dhufuudhaan jaar- solii biyyaa wajjiin mari’atanii, Mana Kiristaanicha ijaaruudhaaf irratti waliigalaan. Baruma kanatti Phaaphaasii M/K/O/Tawaahidoo kan turan Eebbifamoo Abbaa Tekle Haymaanot fiduudhaan dhagaa bu’uuraa kaa’an. Ijaarsi manichaas jalqabamee haala miidhagaan raawwatame- Caamsaa 7, bara 1982 Taabota Kakuu itti galchuudhaan haala hoo’aa ta’een eebbifame. Akkasumas baruma kana meeshaalee qulqulla’oo kan- neen hir’atan hundi bitamanii akka guutaman ta’e.
Haala Manni Kiristaanaa kun Amma keessa jiru.
Egaa Manni Kiristaanaa Koomtoo mi’iraafe Qiddusaan Qulqulleettii Sillaasee maqaa kabajaa mi’iraafe qiddusaan jedhamu kanallee bara 2009Phaaphaasii kutaa lallabaa Godina Wallagga Bahaafi Horroo Guduru Wallaggaa kan ta’an Abbaa Simi’ooniin kan moggaafamtee dha.
Yeroo ammaa tajaajiltoota Manni Kirstaanichaa qabu:- Luboota 4, Diyaaqonoota 4 kan qabduufi baay’ina uummataa Abbaa warraa 180 qabdi. Kana malees Monoksootni dubartootaa 8jiru. iddoo kadhannaadhaaf mijataa ta’e, namoonni baay’een gara Mana Amantaa kanaa dhufuudhaan bakka itti subaa’ee galaniidha.
Manni Kiristaanaa kun iddoo Qulqullummaa, seenaa bara dheeraa qabu ta’ee osoo jiruu, haalli tajaajila isaa garuu kadhaa harka uummatashee qofa eeguu irraan kan ka’ee fi galii tajaajila guutuu kennuudhaaf barbaachisu argachuu irratti rakkina cimaatu marsee jira. Dabalataanis tajaajila Afuuraa jajjabeessuudhaaf, Manni Kiristaanaa kun fuulduratti akka of danda’u gochuudhaafis hojiiwwan misoomaa kan akka Sangaa furdisuu fi Lukkuu horsiisuu hojjechuudhaaf jalqabbiin jiru kan nama gammachiisudha.
Egaa abbootiin keenya dursummaan Mana Waaqayyoo mana isaanii godhatanii,waadaa isaaniif kenname eeganii, Mana Kiristaanaa Qulqulleettii nuuf dabarsanii jiru. Nutis dhaloonni har’aa; umrii Waaqayyo irraa arjummaan nuuf laatame akka seeraa fi ajaja Waaqayyootti fayyadamnee; waadaa nutti kenname eegnee dhaloota itti aanuuf laannee akka argamnu Waaqayyoo nuuf haa eeyyamu.
http://eotcmk.org/ao/wp-content/uploads/mk-logo-header-ao.png
0
0
EOTC Afaan Oromo
http://eotcmk.org/ao/wp-content/uploads/mk-logo-header-ao.png
EOTC Afaan Oromo2019-05-12 08:32:242019-05-12 08:32:24“Amma garuu Kiristoos warra du’an hundaaf angafa ta’ee du’aa ka’eera” (1Qor. 15: 12-32)
Dn. Mazgabuu Kafiyaalaw
Adeemsa jireenya dhala namaa keessatti dhalachuu, jiraachuu fi du’uun muudannoowwan deddeebi’anii mul’atani dha. Dhimma kana ilaaluun namoonni tokko tokko jireenyi dhala namaa hanga lafa kana irratti afuursuu fi deddeebi’u qofatti malee duunaan faayidaa dhabeessa ta’a jedhanii yaadu. Garuu, jireenyi dhala namaa jireenya addunyaa kanarraa darbee akka itti fufu Manni Kiristaanaa keenya ni barsiisti. Barumsa ishee kanas barumsa Gooftaa keenya Iyyasuus Kiristoos irratti hundeeffatte dha. Kiristoos irraa kan baratan Duuka Bu’oonnis, Mana Kiristaanaaf dhaalchisaniiru. Duuka Bu’ichi Qulqulluu Phaawloos ergaa isaa gara saba Qorntoositti erge irratti “Amma garuu Kiristoos warra du’an hundaaf angafa ta’ee du’aa ka’eera; duuti karaa namaa akkuma ta’e, du’aa ka’uunis karaa namaa ta’eera. Hunduu sababa Addaamiin akkuma du’an hunduu ammoo Kiristoosiin du’aa ka’u” jechuudhaan dhalli namaa du’ee akka hin hafnee fi jireenya bara baraatiif akka ka’u nu barsiiseera. (1Qor. 15:20) Barreeffama kana keessatti waa’ee du’aa ka’uu dhala namaa, du’aa ka’uu Gooftaa keenya Qoricha keenya Iyyasuus Kiristoosiin isa nuuf labsame waliin wal bira qabnee barumsa Manni Kiristaanaa keenya nu barsiistu ilaalla.
-
Dhalli namaa du’aaf hin uumamne.
Uumamni dhala namaa du’ee tortoree akka hafuuf osoo hin taane jireenya bara baraa argachuun akka Waaqa isaa galateeffachaa jiraatuuf ture. Seenaa sirna uumamaa jalqabaa keessatti akkuma hubannu duuti hin turre. Namoonni akkuma Ergamootaa bara baraan akka jiraataniif uumamani malee akka du’aniif hin turre. Waaqayyo nama bifa Isaatii fi fakkaatti Isaatiin yemmuu uumu; Afuura jireenyaas yemmuu irra bulchu; lubbuun isaa qofa jiraattuu bara baraa akka taatuuf osoo hin taane lubbuun isaa foon isaa wajjin tokko taatee hanga akka inni bara baraaf akka jiraattuufi dha. Kanas Waaqayyo dhala namaa akka bifa Isaa fi akka fakkeenya Isaatti uumuu isaatiin akka isaan jiraattota bara baraa ta’aniif uumamuu isaanii hubanna. Kanaafuu, Addaamii fi Heewaaniin uumee bakka jireenyi bara baraa jiru gammachuudhaan akka jiraataniif Gannata keessa isaan galche. Gannata keessattis, dhukkubni fi du’ti hin jiru ture (Se.Um.1: 26-30; 2: 8-9)
Manni Kiristaanaa keenya dhalli namaa du’ee tortoree hafuuf akka hin uumamne barsiisti. Waaqayyo du’aaf akka nama hin uumnes irra deddeebiidhaan ni ibsiti. ogeesichi Solomoon “Waaqayyo du’a hin uumne; bara baraan akka jiraatuuf uumama uume; badiin namootaa Isa hin gammachiisu” jechuudhaan nu hubachiisa. Dhalli namaa akka hin dune qofa osoo hin taane; bakka duuti hin jirre akka jiraachaa tures“ Awwaallis daangaa kana keessa hin turre” jechuudhaan nu hubachiisa ( Xibab. 1:13-16).
Dhalli namaa du’aaf hin uumamne erga ta’ee, duuti akkamiin dhufe? Gaaffii jedhu ilaaluun du’aa ka’uu dhala namaa hubachuuf nu gargaara. Sababni du’a dhala namaa Waaqayyo irraa fagaachuun ajaja Isaa cabsuu dhala namaati. Kana ilaalchisee ogeessichi Solomoon “Warreen Waaqayyo hirraanfatan garuu, sagaleedhaan Isa waamani; hiriyyaa isaaniis Isa taassisani; kanumaanis badani” jedhee dhalli namaa fedhaan du’a akka ofitti fide dubbata (Xibab. 1:13).
Duuti kan eegale Addaamii fi Heewaan seera Uumaa isaanii cabsuun yeroo balleessaa hojjetani ture,( se. uum. 2:17) kanaafuu, gatiin cubbuu isaanii du’a ta’e ( se. uum. 3:16-19). Isaan seera Uumaa isaanii yemmuu diigan; kabaja uumama isaanii jalqabaa irraa haqamani. Kennaan isaaniis isaan irraa mulqame; qullaas ta’ani. Sana booda, biyya bareedduu fi Qulqulleettii taate keessaa ari’atamanii biyya rakkoonii fi duuti irra jiru keessa jiraachuu eegalani. Yeroo sanaa eegalee duuti Addaamii fi Heewaan irratti injifannoo argatee bittaa isaa jala galche. Eegumsa addaa Waaqayyoon eegamaa kan turte Giiftii keenya Dubroo Maariyaam irraa kan hafe dhalli namaa hundi Addaamii fi Heewaan irraa dhalatan hirmaattotaa fi dhaaltota balleessaa isaanii ta’ani.
Kana waan ta’eef, Duuka Buutichi Qulqulluu Phaawloos “Sababa nama tokkoo cubbuun gara addunyaatti dhufe; cubbuudhaanis duuti seene; akkuma kanaa hundi isaanii waan cubbuu hojjetaniif duuti dhala namaa hunda bira ga’e” jechuun dhufaatii du’aa hubachiiseera (Room.5:12).
Namni du’a ofitti fidus, abdiin du’aa ka’uu kennemeeraaf
Dhalli namaa harka isaatiin ajaja Waaqayyoo cabsuun du’a ofitti fidus; Waaqayyo garuu dhala namaa kufe kana akka kufetti du’a bara baraatiif isa hin dhiisne. Waaqayyo baduu dhala namaa hin jaalanne nama gara bakka kabaja isaa duraatti deebisuuuf yaadee cubbuu fi du’a balleessee du’aa ka’uu fi jireenya bara baraa dhala namaaf kan kennu ta’uu Isaa dursa sababa raajota Isaatiin fedha Isaa nuuf ibseera. Faarsaa Daawit irratti “ Afuura kee ni ergita ; ni uumamus; fuula lafaas ni haaroomsita” inni jedhu sagalee du’aa ka’uuti (Faar. 103: 30). Waaqayyo du’a balleessee nu haaromsee akka nu jiraachisu sagalee Faarsaa Daawit waliin kan walfakkaatu Mul’ata Yohaannis keessatti “……Kunoo hunda iyyuu haaraan taassisa” jedhee nutti hima (Mul. 21:5)
Raajichi Isaayiyyaasis “ warri du’an jiraattota ta’u; reeffawwanis ni ka’u; yaa warra lafa irra jiraattanii jiidhi kee jiidha ifaati waan ta’eef; laftis warra du’an baasti waan ta’eef ka’aa faarfadhaa!” jedhee barreesse (Isaa. 26:19). Kunis, waa’ee du’aa ka’uu dhala nama hundaa dhuma addunyaa irratti raawwatamu nu hubachiisa. Akkasuma, Raajichi Daani’eel “Bara sanas waa’ee ijoollee uummata keetiif inni dhaabatu hogganaa Agngafaa Mikaa’el ni ka’a; uummata irrattis erga uummata ta’ee (addunayaan uumamee) eegalees hanga bara sanaatti rakkoon ta’ee hin beekne bara rakkoo ta’a; bara sanas uummanni kee kitaaba Isaa irratti barreeffamee argame hundi tokkoon tokkoon isaanii ni fayyu. Warri biyyee lafaa keessatti rafan baay’een isaaniis ni ka’u; walakkaan isaanii gara jireenya bara baraa; walakkaan isaanii ammoo gara leeyyoo fi gidiraa bara baraatti. Ogeessonni akka calaqqee; warri namoota baay’ee gara daandii qulqullummaatti deebisan ammoo akka urjiitti bara baraan bareedanii mul’atu” ( Daan. 12:1-3) jechuun dubbata.
“Walakkaan isaanii gara jireenya bara baraatti” kan jedhame du’aa ka’uu kabajaa kan Qulqullootaa kan agarsiisu yemmuu ta’u; “Walakkaan isaanii gara gidiraa bara baraatti” kan jedhu ammoo du’aa ka’uu cubbamtootaa kan agarsiisu dha. Warreen ogeessota jedhaman Qulqulloota dha. Isaan du’aa ka’uu dhumaa irratti akka biiftuutti calaqqisan; akka urjiilees bareedanii mul’atu isaanii kennaa bara dhumaa irratti Waaqayyo biraa isaanii kennamu dha. Kabajnii fi kennaan kun hundi kan argamu; namnis kan gara kabaja isaa jalqabaatti deebi’u cubbuun isaa isaaf yommuu haqamu; abaarsi isaas yommuu irraa ka’u dha. Kanaafis, Gooftaan nama ta’ee murtii du’aa sababa cubbuutiin dhufe namummaa Isaatiin fudhatee beenyaa kaffalee du’as du’a Isaatiin haqeera. Sababa du’a Isaatiin namootaaf du’aa ka’uu fi jireenya bara baraa kenneera. Kanaaf, Gooftaan Fannoo irratti aarsaa ta’ee guyyaa Jimaataa fannifame sana Lubbuu Isaa Qulqulleettii taate Foon Isaa Qulqulluu ta’e irraa yeroo adda baasetti awwaalchonni banamanii Qulqulloota rafanii (du’anii) turan keessaa baay’een isaanii ka’an ( Maat.27:52).
Lubbuuwwanis si’ool keessaa baasee Gannatatti kan galche gaafa guyyaa sanaa ture. Egaa, Kiristoos aarsaa ta’uun du’a Isaa kabajamaa ta’een cubbuu fi du’a dhabamsiisee nama gara kabaja isaa duraatti deebiseera. Booda irra ammoo foonii fi lubbuu Isaa walitti deebisee ( tokko taassisee) du’aa ka’uu kabajaa kennee Mootummaa Waaqayyoo galcha. Waaqayyo dhala namaa waan jaalatuuf jireenya bara baraa kenneef. Kanaafis foon hin tortorre gonfatee akka du’aa ka’uuf abdii kenne. Abdii Isaa kanas haala itti raawwatu Qulqullichi Phaawuloos yommuu ibsu:- “kan hin tortorre ta’anii ka’u; nutis ni jijjiiramna, inni tortoru kun isa hin tortorre uffachuuf; inni du’u isa hin duune uffachuun irra jiraataatii; garuu, inni tortoru kun isa hin tortorre yemmuu uffatu; inni du’u kunis isa hin dune yemmuu uffatu; yeroo sana duuti injifatamuu isaatiin liqimfame jedhamee sagaleen barreeffame ni raawwata. Yaa du’a waraanni kee eessa jira? Yaa si’ool injifannoon kee meerre? Waraanni du’aa cubbuu dha; humni cubbuus seera dha; Garuu, karaa Gooftaa keenya Iyyasuus kiristoos Waaqayyo injifannoo nuuf kennuuf galatni haa ta’u”( 1Qor. 15:51-57) jedha.
Dhalli namaa abdii kutatee akka hin hafneef Waaqayyo jalqaba abdii du’aa ka’uu raajota isaarra bulee itti hime. Kanaafuu, jireeni dhalli namaa hanga lafarra deddeebi’u qofatti osoo hin taane jireenya bara baraatiif uumamuu isaa nu hubachiise. Isa hubachiise kanas Waaqayyo ofuma Isaa raawwachuudhaan abdii jechaan kenne sana gochaan mirkaneesse. Mirkaneessi Waaqayyo raawwate kunis du’uudhaan du’aa ka’ee agarsiisuu Isaati.
Abdiin du’aa ka’uu nuuf kenname du’aa ka’uu Gooftaatiin mirkanaa’e
Manni Kiristaanaa keenya du’aa ka’uu dhala namaa yeroo barsiistutti ragaa qabatteeti malee akkanumaan miti. Ragaan ishee kunis jalqaba Mana Kiristaanaa kan hundeesse Gooftaa fi Hudeessaa ishee du’ee du’a injifachuun du’aa ka’e; Kiristoosiin bu’uura godhachuudhaani dha. Ka’umsii fi ga’umsi barumsa Mana Kiristaanaa dhimma du’aa fi du’aa ka’uu irratti kan xiiyyeffate yoo jedhame kan dhugaa irraa fagaate hin ta’u. kaayyoonii fi galmi inni dhumaa kan itti Kiristoos nama ta’ee du’a balleessee du’aa ka’uu fi jireenya bara baraa nu gonfachiisuuf akka ta’e Wangeelaa irratti barreeffameera. Amantaan kiristaanaa ka’umsa isaa irraa, Wangeelli jalqaba irratti yemmuu lallabamu waa’ee du’aa ka’uu Kiristoos akka ta’e gaafa guyyaa shantammaffaa ragummaan Qulqulluu Pheexroos irraa kenname nuuf mirkaneessa. ( Hoj. Duuk.2:14-36)
Ayihudoonni foon Gooftaa awwaalcha keessaa akka hin kaane taassisuuf cuqqaalanii turan ( Maat.27:62-66). Garuu, Gooftaan awwaalcha naaf bann! Kanan ittiin kafaname naaf hiikaa! Osoo hin jedhiin awwaalcha cufamee jiru keessaa aangoo Waaqummaa Isaatiin du’a irraa adda bahee gaafa guyyaa sadaffaa ka’e. awwaalcha inni itti awwaalames duwwaa hafe, Kiristoos, inni du’aa ka’es, harka Isaa dhisamanii fi cinaacha Isaa eeboodhaan waraaname akka agarsiisetti Duukaa Buutotaa fi hordoftoota Isaa hundatti mul’ate.
Ayihudoonni Kiristoos akka du’aa hin kaaneef awwaala Inni itti awwaalame saamsanii waardiyyoota isaaniif amanamoo ta’anii fi jabina qaban filatanii eegsisaa turani. Garuu hanguma cimsanii awwaala Isaa eegsisan du’aa ka’uu Gooftaa keenya Iyyasuus Kiristoos cimsanii raggaassisani. Kanas qulqullichi Eefireem inni biyya Sooriyaa faaruu Isaa waa’ee dhalachuu Gooftaa keenya Iyyasuus Kiristoos faarfate irratti :- “ Yaa Gooftaa du’aa ka’uun kee akka mirkanaa’uuf Yihudoonni awwaala kee saamsanii waardiyyootaan eegsisani. Yaa Gooftaa osoo si awwaalanii dhiisanii deemaniiru ta’ee [duukabuutonni kee] dhufanii foon kee hatanii fudhatanii deeman jedhanii sobuuf isaaniif mijata ture; garuu awwaala kee saamsanii eeguu isaaniitiin du’aa ka’uu kee mirkaneessani. Sababiin isaa duukabuutota keetu foon kee hate jechuuf isaanii hin mijanneetii” jechuun dubbateera (st. Ephrem Syrian Hymn on Nativity 6:8)
Ayihudoonni awwaalcha Gooftaan keenya Iyyasiuus Kiristoos itti awwaalame saamsanii eeganis du’aa ka’uu Isaa hambisuu hin dandeenye. Du’aa ka’uu Isaa warreen hubatan Duukaa Bu’oo Isaa ragoota du’aa ka’uu Isaa ta’uun amantaa Kiristaanummaa babal’isani. Warra diinota du’aa ka’uu ta’an hunda qaanessani. Eeboos, ibiddas, seefiis, rakkinas hunda osoo hin sodaatiinii fi hin leeyya’iin hanga du’aatti wangeela du’aa ka’uu Isaa barsiisaniiru. Sababni isaan du’a osoo hin sodaatiin hafaniifis isaan hirmaattota du’aa ka’uu Kiristoos akka ta’an waan amananiifidha ture. Egaa hangafni du’aa ka’uu, jechuunis, Kiristoos Isa du’aa ka’uudhaaf isa jalqabaa ta’e akka ilaalle; sagalee Isaa irraas akka baranne du’aa ka’uun akka jiru haa amannu. abdiis haa godhannu. Kiristoos ka’umsaa fi jireenyadhaatii. “Kan Anatti amanu yoo du’e illee jiraataa ta’a; kan jiraataa ta’es hunduu bara baraan hin du’u” ( Yoh. 11:25-26)
Du’aa ka’uu dhala namaa ilaalchisee Qulqullichi Phaawloos yeroo barsiisaa turetti namoota Qorontoos keessaa muraasni “Namni du’e akkamiin du’aa ka’a?” gaaffii jedhu kaasaa turani. Kanaaf Qulqullichi Phaawuloos“Kiristoos du’aa akka ka’e kan lallabu yoo ta’e garuu isin keessaa namoonni tokko tokko akkamiin du’aa ka’uun hin jiru jedhu?” jechuun gaaffiiwwan namoonni Qorontoos kaasaniif yemmuu deebisu: “ Du’aa ka’uun hin jiru yoo ta’e Kiristoos hin kaane jechuudhakaa; Kiristoos hin kaane yoo ta’e egaa lallabni keenya faayidaa dhabeessa; amantaan keessanis ammoo faayidaa hin qabu; hanga ammaatti cubbuu keessaniin jirtu. Egaa, warri Kiristoosiin rafan (du’an) ammoo badaniiru jechuudhakaa! jireenya kana qofaan (jireenya lafa irraa qofaan) kan Kiristoosiin abdannu yoo ta’e, namoota hunda caala nuti gowwoota dha” erga jedhee booda, itti fufuun waa’ee du’aa ka’uu Kiristoos akkas jechuun ragaa baha.
“Amma garuu Kiristoos warra du’an hundaaf Angafa ta’ee du’aa ka’eera; duuti karaa namaa akkuma ta’e du’aa ka’uunis karaa namaa (Kiristoos) ta’eera. Hunduu sababa Addaamiin akkuma du’an, hunduu ammoo Kiristoosiin jiraattota ta’u” jedhee dubbate. kanuma wajjin walqabsiisuunis, Duukaa Bu’chi ragummaa isaa kakuudhaan kenna: “ akkana ta’uu baannaan ammoo nuti hoo maalif jireenya nama sodaachisu keessa jiraanna ree? Abdii Iyyasuus irraa qabnuun akkan kakadhe Yaa obbolootaa! Guyyaa guyyaadhaan nan du’a; akka namaatti Eefeesoon keessaitti bineensa waliin wal’aansoo wal qabe? Warri du’an kan hin kaane yoo ta’e kana raawwachuun koo maal na fayyada?” (1Qor. 15:12-32) jedhees gaafata.
Ragummaan Duukaa Bu’aa Phaawuloos kun dhugaa ta’uun kan bara baraan jiraatu ta’a. warri ergaasaa dubbisan hundi dhugummaa fi sirrii ta’uu ragummaa isaas hubatu. Sababni isaas jalqaba irratti inni balaaleeffataa ta’ee Ayihudoota waliin waliigaluun kiristaanota osoo ari’ataa jiruu Kiristoos inni du’ee ka’e waan isatti mul’ateef du’aa ka’uu ilaalchisee amantaa isaa afaaniin qofa osoo hin taane hojii isaatiinis, jireenya isaatiinis, du’a isaatiinis, waan mirkaneesseefi dha. ( Hoj. Duuk. 9:1-30; 17:1-34; 22:1-30;23:1-11)
Egaa, isa Qulqulluu Phaawloos argee dhandhamee barsiise kana, nuti ammoo barachuu fi amanuudhaan jireenya bara baraa akka argannuuf cimnee dhaabachuutu nurra jiraata. Kiristoos warreen du’aniif angafa ta’uun akkuma du’aa ka’e bara dhumaatti dhalli namaa hunduu jireenya bara baraa dhaaluuf akka du’aa ka’u amanuu fi abdachuun of qopheessinuu qabna.
Akkuma armaan olitti ilaalle, jalqaba irraa uumamni dhala namaa du’ee tortoree akka hafuuf miti. Jireenya bara baraatiif uumamee fedha isaatiin du’a ofitti fidus Waaqayyo garuu akka du’etti akka hin hafneef abdii du’aa ka’uu kenneef. Cubbuu dhalli namaa ittiin du’e ajjeesuudhaafis Waaqayyo nama ta’ee du’ee du’a ajjeese. Waaqayyoo Ofii du’ee du’aa ka’uudhaanis abdii du’aa ka’uu kenne sana akka raawwatu mirkaneessee jira. Garuu, namoonni ammallee wallaalummaadhaan dhalli namaa du’aa ka’uun jireenya bara baraa jiraachuu isaa irratti yeroo gaaffii kaasan ni dhagahamu. Gaaffiin akkanaa kan amma eegale osoo hin taane, duruma “Namni du’ee tortoree biyyee erga ta’ee booda akkamiin ka’a?” jechuun gaafachaa turaniiru. Namoonni akkanaa kun namni jalqaba yemmuu uumamu biyyee lafaa irraa akka ta’e irraanfachuu isaanii nu hubachiisa. Waaqayyo dhala namaa jalqabumaa biyyee irraa uume (Se. Uum.2: 7) ammas Uumaan isaa biyyee keessaa isa kaasuu danda’a. Waaqayyoof wanti dadhabamu hin jiru. Kanaafuu, du’aa ka’uutti ni amanna; ni abdannas yemmuu jennu Waaqayyoo fi sagalee abdii Isaatti amanuudhaani ( Yoh. 5:24-29)
Kanaaf, amantaadhaan dhaabannee, du’aa ka’uu dhala namaa abdannee cimnee eeguutu nurra jiraata. Waaqayyo dhufaatii Isaa isa lammaffaa irratti “Isin yaa eebbifamtoota Abbaa Koo gara bakka addunyaan osoo hin uumamiin dura isiniif qophaa’eetti koottaa seenaa!” sagalee jedhu akka dhageenyuuf hojii gaarii haa hojjennu. Waaqayyo dhufaatii Isaatti gara Mootummaa Isaa akka nu galchu eeyyama Isaa nuuf haa ta’u; ameen!
http://eotcmk.org/ao/wp-content/uploads/mk-logo-header-ao.png
0
0
EOTC Afaan Oromo
http://eotcmk.org/ao/wp-content/uploads/mk-logo-header-ao.png
EOTC Afaan Oromo2019-05-12 08:23:422019-05-12 08:27:59Seenaan akka hin Komatamneef Tajaajila Afuurawaaf haa tattaaffannu!
Haati keenya Manni Kiristaanaa baroota darban keessatti tajaajiltoota tajaajila Afuurawaaf tattaaffatan baay’ee horteetti. Hundumtuu galmi isaanii Mootummaa Waaqayyoo dha. Baroota tajaajilli gaarii itti raawwatamaa turan keessatti maqaan isaanii odoo hin tuqamin darbeetu hin beeku. Bara gidiraan adda addaa itti baay’atetti Ishiirraa fagaatanii yeroo qananii eeganii Ishii cinaa dhaabbachuudhaan Ishee tajaajilaa waan hin turreef fi bara Ishiirraa osoo hin fagaatin amanamummaan Ishii tajaajilaa waan turanii amanamtoota koo jechaa bara baraan isaan kabajaa jiraatti. Nutis har’a fakkeenya gaarii isaan godhannee seenaa Qab-suura Qulqulloota Qulqulloota gara garaa kitaabolee Mana Kiristaanaa Irraa baranna; yaadannoo isaaniis ni taasisna. Erga Waaqayyo hirmaattota sugaa fi eebbisa isaanii nu taasisee, nutis kennaa Qulqulluu kanaan dura nuu kennamee fi nuuf kennamuuf ta’u fudhachuuf tajaajila keenya tattaaffii walirraa hin cinneen akka Aarsaa Qulqulluutti Waqayyoof dhiheessuu qabna. Read more


c: text/html

text:
Dhaabni baayoo gaazii oksijinii malee faltii horii (loowwanii)akkasumas biqiloota humna (energy) maddisiisuu danda’an irraa baayoogaazii oomishu.Biqiltooti humna maddisan kunniin biqiloota rakasa,nyaataaf osoo hintaane boba’aa (biofule) oomishuuf biqilfamanidha. Boba’aan uumama adda addaarraa argamu kun bifa gaazii ,jabaataa ykn dhangala’aa si’a ta’u, uumama dhiyoo hurraadhaan uumaman keemikaala of keessaa hinqabnerraa burqa.
Baayoo gaaziin boba’aa bifa okisiijiinii hinqabneen uumama keemikaala ofkeessaa hinqabnerraa Baakteeriyaadhaan uumamudha.Dhaabni Baayoo gaazii qaama bukeessu(bulleessu)fi qaama gaazii ofkeessatti qabatu qaba.
Qaamni bukeessu qodaa qilleensa hinseensisne yoo ta’u, kosii(balfaa)fi hambaawwan garaa garaa akkasumas faltiin loowwanii itti guutamee kan keessatti bukaa’u ta’ee, inni gaazii qabatummoo gaanii siicoo (bulbulame) keessaa burqu qabata.
Baakteeriyaan qodaa bukoo keessatti waan naqaman hunda daakee yommuu tortorsu,gaaziin kan akka kaarboon monoksaayidii,miiteen(methan) Hayidiroojiinii (Hydrogen) fi Naayitroginii (nitrogen) keessaa bahuu (burqu) jalqabu.Haala ukkamsaafii dhiibbaa irra gahuun qodaan gaazii qabate kun gaaziin gara oliitti dhiibamee boolla barmeelaatti seensisa.Qaawwaan kun akkaataa gaaziin rakkoo tokko malee yaa’ee qodaa gaazii qabatutti akka seenu yeroo godhu,gaaziin tokkollee hulluuqee ba’ee deebi’ee gaanii bukootti akka hindeebinetti ta’ee hojjetame.Haala to’annoo cimaa jalatti,gaaziileen booda gubamee(combusted) ykn oksiigiinii wajjin walitti dhufee akka inni humna (energy) burqisiisee ho’aafi mootora sochoosu godhama.
Dhaaba Baayoo gaazii ijaaruun gaazii hammam barbaachisu,meeshaa,faltii, biqiltuu, kosii,kosii gaazii oomishuuf itti gargaaramnu hammam of harkaa akka qabnuufi, qodaan keessatti wal nyaachifnu (keessatti bukeessinu) kan qophaaye waan murtaayee ykn osoo walirraa hinkutin oomishuu danda’u isatu murteessa.
Kukkutanii qodaa bukeessutti naquudhaan hojiin hojjetamu waan jajjabaa (solid) ta’e yeroo-yeroodhaan addaan fuudhamee qodaa bukkeessutti naqu yoo ta’edha;akkasuma inni osoo walirraa hincitin itti dabalamummoo yeroo baayi’ee yoo dhangala’aa ta’edha.
Dhaabni Baayoogaazii lafarrattis,lafa keessattis (boolla keessasattis) qopheessamuu danda’amus lachannuu faayidaafi,rakkina mataa isaanii qabu.Inni lafa irratti hojjetamu suphuufi sirreessuu salphaatti kan danda’amu si’a ta’u, ho’a aduus argachuu danda’a.
Garuu ijaarsisaa dhiibbaa qodaa bukoo sana keessatti, uumama ukkaamsee qabuu akka danda’utti hubannoo cimaa itti kennamee ijaaramuu qaba.Qodaan bukoo inni lafa keessatti (boolla) keessatti hojjetamu gatii rakasaafi akka salphaatti ijaaraamuu yoo danda’ameyyuu suphuun rakkisaadha.
Dafee tortoree bukaa’uufi haala gaazii itti oomishuu mijeessuuf qodaan keessatti bullaa’ee bukaa’u kun, haala qilleensa ho’ina 0c 29 fi 0c 41 (0F 84.2_0F 105)gidduutti eegamuu qaba.Siicoo calalanii baasuu yeroo yaadan Asiidii of-keessaa kan qabu gaaziin gubate (Carbon dioxide) gaaziin barbaacisaa ta’e uumamuu danda’a.Siicoon gaanicha keessa jiru yeroo yerootti sochoosamuu qaba.Sababiinsaas siicoo sanarratti waan goggogaan akka hinuumamneefidha.Waan goggogaan yoo siicoorratti uumame gaazota siicoo keessaa ukkaamsee meeshaan akka gaazoota sassaabee walitti hinqabne uggura.
Baayoo gaaziin gaazota yeroo dheeraaf lafa jala turanii qotamanii baafaman (fosil fule) okisijiinii osoo hinargatin baroota dheeraa booda qotamanii argaman kan akka cilee dhagaa ykn Zayitii caalaa filatamaa ta’aniiru.Kaarboonii(Carbon) xinneessinee akka qilleensa keessatti argamu yoo itti gargaaramne, faayyaadhaaf barbaachisaadha.Garuu yoo hedduminaan akka inni qilleensa keessatti argamu taasifne rakina fida.Kaarbooniin boba’aa lafa keessaa qotamee ba’u keessatti argamu jabana dheeraaf lafa keesaatti awwaalamee waan tureef Karbooniin isaa qileensa keessa jiruu wajjin adda adda.Yeroo boba’aan gubatee aarri qilleensatti seenu walitti qabamu kaarboonii ol kaasa,nibaayi’isa.
Baayoo gaaziin garuu faltii horiifi tortoraa uumama garaa garaarraa kan uumame waan jireessa ykn waan dhiyeenya caccabanii qabiyyeen Kaarboonii qaama keessa jiru keessaa osoo hinbadin jiru waan ta’eef isaan kana bobeessuun Kaarboonii qilleensa naannoo jiru jijjiiru kan inni danda’u baayi’ee xiqqaata.
Itti dabaleemmoo waan Baayoo gaazii,boba’a akka zayitiifi cilee caalaa filatamaa wanti godhu, baasii kaarboonii qofaa osoo hinta’in, baasii xiqqaa burqaa humnaa (energy) yeroo barbaadametti haaromsuun danda’amu, akkasumas waan gatamerraa oomishamuu danda’u ta’uusaati.Baayoo gaaziin biyyoota guddachaa jiraniif burqaa humnaa bu’a-qabeessa si’a ta’u,bakkee dhiphoo keessatti oomishamuu danda’amuun isaas bu’aa gara biraadha.
Boba’aan Baayoo gaaziis garuu waan qeeqamu qaba.Namoonni muraasni,akka falmanitti biqiltuu humnaaf (energy) ta’u oomishuu irratti xiyyeeffachuun, midhaan nyaatamu qotuurraa nama dagachiisee hir’ina midhaan nyaata adduunyaa fiduu danda’a jedhu.Akkasumas,Baayoogaaziin badii bosonaa,Bishaan xureessuu,Biyyoo haxaawuufi biyyoota boba’aa (Zayitii)oomishan irratti miidhaa diinagdee fiduu danda’a kana jedhan jiru.
Dhaabbata ISD tiin balcha kabajaa kan ta’eedha.

robotstxt: allowed

filter: keep


text:
Qotee/Horsiisee Bulaa Teknoolojii Qonnaan Deeggaruuf Qorannoon Geggeeffamaa Jiru Cimee Itti Fufeera
************
Inistiitiyuutiin Qorannoo Qonnaa Oromiyaa giddugaleessota qorannoo kudha torba kan haala qilleensaa (Agro-ecology) adda addaa keessatti hundaa'anii qorannoo geggeessaa jiraniin jiruu fi jireenya qotee/horsiisee bulaa naannoo keenyaa jijjiiruuf teknoolojiiwwan qorannoon argate hedduu hawaasa biraan gahuun fayyadammoo taasisaa jira.
Haaluma kanaan Giddugaleessi Qorannoo Qonna Sinaanaas yaaliiwwan qorannoo bara kana geggeessaa jiruun teknoolojiiwwan Midhaanii gosa adda addaa babal'isaa jira. Teknoolojiiwwan kunnennis oyruu qonnaan bulaafi buufata qorannoo irratti babal'ifamaa kan jiru yoo ta'u; omishaafi omishtummaa qamadii dachaan dabaluu fi karoora al-ergii dhugoomsuu keessattillee shoora olaanaa qaba.


text:
Humnitii ibsee Itoophiyaa fi Keenyaan waliin hojjachuuf kophiitit jiran.Humnitii ibsee ta HEP, Hydro Electric Power jedhan kun KM 1,070 dheeratti. Itoophiyaa Walaaytaa Soodoo kahee haga Keenyaa magaalaa Suswa gaha. Suswaan tun Naayroobi irraa km 100 fagaatti.
Ibseen galtu tun akka daarketera kanaatti ganna 5n duubatti Itoophiyaatti manneen kuma dhibba hedduutti ibsee galchiti.Ganna 5n duubatti hujiin isii dhumatti.
Dhaabii biyya Faransaay tokkolleen hujii tanaa doolara miliyoona 118 kenna.
Keenyaan ammoo horii kennaniif irratti doolara miliyoona 88 dabalti Itoophiyaan ammoo doolara miliyona 32 baaftee ufiin dandeetti akka daarketera baankii Afrikaa damee Afrikaa obboo Gebreheelitti.
Gama kaaniin ammoo WORLD ECONOMIC FORUM, ykn ammoo mariin mala jrieenna ykn mala bulti addunyaa,kora isaa Afrikaa kibbaatti taahen Afrikaan ammallee guddinnaan addunyaa duubuma jirtii jedhee walii gale.
Akka dansaa guddachuuf qabeenna jiru waliin gahuu,mootummaa biyya guddisu qabaachuu, carraan namaan guddisan hedduun jiraachuu wayyaa jedhe.
Dhaabii World Economic Forum jedhan kun dhaaba dhuunfaatii akka addunyaan gama cufaanuu bifa dansaaqabaattu tolchuuf abbootii siyaasaa,abbooti daldalaa, jaarrolee biyyaa, dhaabbilee gara garaa dabalatee gannuma gannaan mala jireenna addunyaa irratti mari’atu.
Afrikaan Kibbaa biyya guddachaa dhuftee Afrikaa dhiisii addunyafuu fkn taatu jedhani kora qahee isiitti taahan.
Mee Qophii teenna MP3 tana irraa nuu caqasaa.


text:
Biyyonni Afrikaa bahaa weerara Hawwaaniisa Gammojjii hamaa waggootii darban 25 keessatti yeroo duraaf isaan mudatee jira.
Keniyaan akka jettuutti koonyaaleen ishee 47 keessatti laftii qonnaa jiru haal wal irraa hin cinneen Hawaanisaan manca’ee jira.
Gama kaanii mootummaa Somaaliyaa weerara Hawaanisaa isa mudateef labsii yeroo hatattamaa labsee jira.Biyya duraanuu wabii nyaataa daddaaqaa jirtu Somaaliyaan sababaa Hawaannisa Gammojjiin kanaan soda guddaa jala jirti.
Yeroo jalqabaaf baatii muddee dabree weerarri Hawaanisaa Somaaliyaa mudatee lafa Heektaara 100,000 mancaase.Itiyoophiyaa hanga tokko keessattis weerarri Hawaanisaa kun akka jiru gabaafamee jira.
Keniyaan waggootii dabran 70 keessaa yeroo duraaf weerarri kun ishee mudate.


text:
Dorgommii waancaa kubbaa miilaa nadheen Afrikaa dorgommii ganna lama lamaan taphatan.Ammaan tana biyya saddeetitti dabree Kaameruunitti tapahtti jira.Biyya saddeettan tana; Kaameruun, Naayjeeriyaa, Gaanaa, Afrikaa Kibbaa, Masrii, Keenyaa, Maalii fi Zimbaabuwwee garee lamatti qoodanii taphachuutti jiran.
Waldorgommii waancaa kubbaa miilaa Nadheen Afrikaa guyyaa dheengaddaa jalqabanii itti jiranii biyya 8 Kaameruun keessatti harkaa wal qaba.Garee A keessaa Kaameroonitti qabxii sadiin dura jira.Garee B keessaa Naayjeeriyaa fi Gaanaatti qabxii sadiin walti aanaa.Haga ammaatti goolii 6tti gale.
Kilabii tana maqaa jarii baafateen akka Afaan keennaattti deebifnee yoo yaamne ta Afrikaa Kibbaa Banyaanaa Baynaanaa, ta Masri mootota durii,Gaanaan ammoo Giiftii Gugurraalee jedhaniin,ta Keenyaa Harambee Tokkummaa jechuu ta Naayjeriyaa, Risaa Ciwwisaa, ta Zimbaabuween ammoo korommii humniti hin dhumne fa ufiin jedhan.
Akkuma kanaan kalee Kaameroon Marii 2-0,Afrikaa Kibbaatii fi Zimbaabuwween 0-0,Gaanaan Keenyaa 3-1 moohan.Hardha Kaameroonii fi Afrikaa Kibbaa, Zimbaabuwwee fi Masrii, iftaan ammoo Keenyaa fi Maaliitti taphata Gaanaalleen warra tapahtu keessaa tokko. Dorgommiin tun torbaan lamaan duubatti dhumatti.
FIFA Bara 2018: Federation of International Football Association (FIFA) maqaa federeshiinii kubbbaa miilaa addunyaati. Dorgommii ganna lamaan duubatti Raashiyaatti jalqaban tana biyyaa fi naannoo 210 irratti wal dorgomaa haga ammaatti goolii 1000 olitti galee biyya 32 fialtama.
Dorgommii waancaa kubbaa addunyaa FIFAn bara 2018 Raashiuyaatti qopheessuuf darbuuf biyya hedduutti falachuutti jira.
Ardiin addunyaa torbaanuu: Afrikaa, Eezhiyaa, Antaarkitikaa, Awustiraaliyaa/ Oshiyaanikaa,Norzi Amerikaa,Sawuz Amerikaa fi Awurooppaa garuma jiranitti garee kubbaa miilaa naanoo isaanii wal dorgomsiisanii biyyitii dabarte dorgommii sunii walti hafati.Fkn Afrikaa keessaa biyya shanitti fialtamaa 50 olitti wal dorgomuutti jira.Dorgommii tana Fulbaan dabre jalqabanii Onkololeessa bara 2017 taphatan.Haga kaleetti a marroo 561 taphatnaii goolii 1631 gale.
Zamaaleki Kilabiin Masrii beekamtuun ganna tokko keessatti leenjsiaa jaha qaxaratte
Zamaalek,kilabiin Masriin biyya isii keessatti jabeenna kubbaa miilaatiin beekmatu.Kilabiin tun ganna tokko keessatti leenjisaa jaha qabaattee dhiyoollee nama haaraa Mohamed Salah leenjsiaa tolfattee qaxaratte.Kilabiin tun eegii kilabii biya isii Tantaa jedhan 1-0 mootee jennaan hagasiiyyuu caalaa moohuu maltee jette leenjsiaa isii Momen Solenaanii fi garee isaa cufaa gussite.
Leenjisaan kun eegii hujii jalqabeeyyuu torbaan lama keessa jira.Leenjsitootii kilabi tanaa hagi tokko tohbaan lama,hagii tokko ji’a lamaa fi hagii kaan ji’a sadii fa hojjatan.
IAAF,International association of Athletics Federation
Federeshiiniin waldaan federeshiinii atileetiksii addunyaa atileetota qorsa akka farsoo nama macheessee humnallee namaa kennuu fudhatanii dorgoman jaluma deemee qorachuutti jira.Akkuma kanaan ganna dabree asitti atileetota Olompikii Beejingii fi Londonitti dorgoman keessaa walumattuu atileeota 76 dorgommii irraa dhaabe
Atileetota ganna bara 2008 Olompikii Beejingi irratti dorgoman keessaa 10 qoratee balleessaa irratti arge.Atileeota tana keessaa sagal ta biyya USSR ta durii keessaa dhufan.Taatullee jara 10 kana keessaa ka warqii badhaafame hin jiru.
Waldaan kun atileetota qorsa humna namaa kennu fudhatani ka madaaliyaa hin moohatin ka olompikii irratti hin dorgomanillee adabumatti jira.
Walumattu waldaan kun atileeota olompikii Londnii fi Beejingi irratti dorgoman dhiigaa fi fincaanii isaanii qoratee warra qorsa humna namaa kennuu fudhatee dorgome jedhee 76 dorgommii irraa dhaabe.


text:
Uumamni Rabbii hundi waan addaa ittiin beekkamu qaba. Dizaayiniin Rabbii kan dhuma hin qabne bineensota garagaraatiif waan adda isaan godhutu kennameefii jira. Har’a uumama sanyii Xirinyii keessatti ramadamu tokkoon wal baranna. Maqaan isaa Banded Palm Civet jedhama. Uumamni kun buna qaalii dachii kanaa oomishuudhaanis ni beekkama. Akkamitti oomisha yoo jettan barruu kana irraa deebisaa ni argattu.
Banded Palm Civet sanyiiwwan Civet keessaa kan addaati. Uumamni kun bineensa Weasel jedhamuunis walitti dhiheenya qaba. Gogaan uumama kanaa rifeensa bifa garagaraa qabuun uwwifamaadha. Gurraacha, magaala, daalacha, adii fi boora ta’uu danda’a. Qaamni uumama kanaa qal’atee dheerata. Ta’uus uumamni kun uumama xiqqaadha. Avreejiidhan kilograama 1.3 hanga kilograama 4.5 ulfaata. Akkasumas dheerinni isaa seentimeetira 40 hanga 71 ta’a. Gabaabumatti uumamni kun adurree manaa gaha jechuu dandeenya. Cifaawwan kottee isaarratti argaman rifeensa isaa keessatti kan dhokatan yoo ta’u, yeroo barbaachisetti gad bahuu danda’an. Duydarraa rifeensa gurraacha kan sarara fakkaatu hedduu qaba. Rifeensi kun eegee isaarrattis ni argama.
Branded Palm Civet uumama fakkaattota isaarraa adda bahee kophaa jiraatu, akkasumas naannawa qubsuma isaa akkaan tikfatuudha. Guyyaa goda keessatti, ykn qaawwa mukaa keessatti akkasumas bakka dhokatuudhaaf isaa mijjaahu hunda keesatti hirribaan dabarsa. Hedduminaan uumama qaawwa mukaa keessa ciisu ta’us, uumama lafarra jiraatu keessatti ramadama. Uumamni kun waan dalagu hunda bineensota biroo fi ilma namaa jalaa dhoksuudhaan beekama.
Branded Palm Civet Eeshiyaa Kibba bahaa keessatti argama. Hedduminaanis bosona Taaylaand, Maaleezhiyaa, Indoneeshiyaa fi Burmaa keessa jiraata. Haa ta’u malee naannawa kanneen keessatti bosona sababa gara garaatiin ciramaa jiruun walqabatee, uumamni kun eddoo jireenyaa dhabee lakkoofsi isaa xiqqaachuurratti argama. Dabalataan paarkiiwwan hedduu keessattis ni argama.
Branded Palm Civet uumamaalee foon sooratan keessatti ramadama. Haa ta’u malee yeroo garii firiiwan mukaatis ni sorata. Sanyiiwwan tuqaa, lootuu, raacha, ilbiisota, raammoolee fi bofa xixiqqoo adamsee soorata. Dabalataan daara baaftuu, mixii, awwaannisaa fi cilaluus ni soorata. Uumamni kun bineensota akka hantuutaa wayta adamsu mataa duubaan qabee hargufuudhaan akka mormi cabu godha. San booda kottee isaa kan fuulduraatiin irra ejjatee ilkaan qabuun cicciraa alanfata. Liqimsuudhaaf ammoo qoffeen gara waaqaa ol jedhuu qaba.
Uumama Kanaan wal qabatee ilmi namaa waan tokko fayyadamuu jalqabeera. Akkuma jalqabarratti isinii eerre uumamni kun warra foon sooratan keessatti ramadamus, firiiwwan muraasa inni sooratu keessaa tokko buna. Buna eega nyaateen booda osoo hedduu hin bulleessin garatti dabarsa. San boodas bifa balfaatiin garaa isaatii baha. Ilmi namaa buna haala Kanaan garaa isaatii bahee akkaan barbaadee walitti guuruudhaan danfisee dhuga ykn gurgurata. Garaachi uumama kanaa hadhaa buna keessa jiru cuunfee hambisuun kaan ammoo gad baasa. Sababa kanaaf jecha bunni haala Kanaan argamu qaalii ta’uu danda’a. Yeroo ammaa kanas namoonni uumama kana ooyruu bunaa keessa galchuudhaan kunuunsuurratti argamu.
Yeroo ammaa rakkoon uumama kanaa inni guddaan ciramuu bosonaati. Sababa ciramuu bosonaatiin muka keessa ciisuu fi jalatti dhokatu dhabuudhaan rakkachuurratti argama. Ciramuu bosonaatiin qubsuma isaa qofa osoo hin taane qubsuma soorata isaatis dhabuurratti argama. Kanaafuu nyaata gahaa dhabee rakkachaa jira. Haala Kanaan lakkofsi isaa kan bosona keessaa xiqqaachaa jira. Gama biraatiin ilmi namaa uumamni kun akka firii bunaa isaaf qulqulleessuuf jecha, adamsee ooyruu bunaa keessatti walitti qabuurratti argama. Haa ta’u malee walitti heddummaachuun isaanii jireenya isaaniirratti dhiibbaa fidaa akka jiru beekkameera. Waan kanaan ala diinni hamaan uumama kanaa naacha, qeerransa beengaal fi sanyiiwwan adurree gurguddoodha. Sanyiiwwan Adurree hedduun muka gubbaa koruu waan danda’aniif, uumama kana bakka inni seene seenanii ajjeesaa sooratu.
Yeroo wal hormaataatti uumamni kun walitti dhufuun isaa dirqama. Eega wal qunnamtiin wal hormaataa raawwatameen booda lachuu wal biraa deemu. Rimayni dhaltuudhaa sanyiirratti hundaa’ee guyyaa 32 hanga 64 turuu danda’a. Yeroo tokkoonis ilmoo tokko ykn lamatu dhalatuu dnada’a. yeroo dhalatanitti ilmooleen ijaan hin argan, gurraan hin dhagahan, socho’us hin danda’an. Torbaan lamaa oliif gargaarsuma haadhaatti haajaman. Guyyaa 18 booda waan gurguddaan godhuu danda’u cufa haga humna isaaniitiin raawwatuu danda’u. Guyyaa 70 booda ammoo haadharraa fagaatanii jireenya kophaa jalqabu. Uumamni kun hayyama Rabbiitiin haga wagga 25 jiraatuu danda’a.


text:
Akkuma iimaanni dubbii fi hojiin ta’u, kufriinis dubbii fi hojiin ta’a
Iimaanni dubbii fi hojii erga ta’e, kufriinis dubbii fi hojii ta’a. Kijibsiisuun dubbii qalbii kan ta’e “dhugoomsu” waan faallessuuf kufridha. Islaama jibbuun hojii qalbii kan ta’e “jaalala” waan faallessuuf kufriidha. Dubbiin arrabaas iimaana faallessu kan akka Rabbii olta’aa arrabsuu kufriidha. Ammas, hojiin qaamolee amanti keessaa nama baasan kan akka siidaaf sujuudu kufriidha.
1-Kufriin qalbii keessatti “kijibsiisun” ta’uu
Kufriin qalbii keessatti kijibsiisu ta’u ni danda’a. Kunis aayat (ragaalee, mallattoolee fi keeyyattoota) Rabbii subhaanahu kijibsiisu, Ergamtoota kijibsiisuu, du’aan booda kaafamu fi jazaa Guyyaa Qiyaamaa kijibsiisu fi hundeewwan iimaana biroo kijibsiisuun ta’a. Qur’aana keessatti warroota kijibsiisanii fi xumura isaanii bakka baay’etti ni arganna. Akkuma haqa dhugoomsun hundee iimaanaa ta’e, haqa kijibsiisuun immoo hundee kufriiti.
2-Kufriin Dubbii arrabaatiin ta’uu
Ammas, kufriin dubbii arrabaatin ta’uu danda’a, osoo qalbiin dhugoomseyyuu ykn dubbii kufrii kanatti kan hin amannee ta’eeyyu. Osoo “Masiih Rabbiidha “jedhe, ajaja Islaamaa fudhachuu didee fi “qalbiin tiyya kana irraa homattu hin amanne” jedhee, kana ifa baasuu isaatiif inni kaafira, mu’minaa miti.
Ibn Hazm ni jedha: nama dubbii kufrii dubbate, kufriin waamu fi kufrii isarratti murteessun Qur’aana keessa akka jiru warri beekumsaa wal hin dhabne. Akka fakkeenyaatti jecha Rabbii olta’aa:
“Warroonni Rabbiin Masiih ilma Mariyam jedhan dhugumatti kafaranii jiru.” Suuratu Al-Maa’ida 5:17
Ammas jecha Rabbii olta’aa:
“Dhugumatti jecha kufrii jedhanii jiru; Islaama [fudhachu] isaanii booda kafaranii jiru.” Suuratu At-Tawbah 9:74
Kanaafu, kufriin dubbiin akka ta’u sirriidhaa jechuudha. (Al-Muhallaa13/498=gabaabbinnaan)
Kufriin dubbii arrabaatin ta’uu wanta agarsiisu keessaa munaafiqota ilaalchisee jecha Rabbii olta’aa:
“Yoo isaan gaafatte, dhugumatti [akkana] jedhu: “Nuti haasawatti kan seennu fi taphannu qofa turre.” Jedhi, “Sila Rabbiitti, keeyyattoota Isaatti fi Ergamaa Isaatti qishnaa (qoosaa) turtanii?” Rakkoo hin dhiyeefatinaa! Erga amantanii booda kafartanii jirtu. Isin keessaa garee tokkoof yoo irra dabarre, garee biraa immoo ni adabna, isaan yakkamtoota waan turaniif.” Suuratu At-Tawbah 9:65-66
Ibn Taymiyaan ni jedha:
“Nuti osoo itti hin amaniin kufrii dubbanne. Inumaa, haasawatti lixaa fi taphachaa turre.” jechuu isaanii waliin Iimaana isaanii booda akka kafaran Rabbiin olta’aan beeksisee jira. Aayaata (keeyyattoota) Rabbiitti qoosun kufrii akka ta’e ifa godhe. Nama kufrii kanaan qoma isaa bal’ise irraa malee kuni hin ta’u.” (Majmuu’al Fataawaa 7/220)
Ibn Najiim ni jedha: “Namni baacoof ykn taphaaf jecha kufrii dubbate hunda biratti kafaree jira. Amantin isaa hin ilaallamu.” (Al-Bahrul Raayiq 5/134)
3-Kufriin hojii qalbiitiin ta’uu
Ammas, dhugumatti kufriin hojii qalbiis ta’uu danda’a. Hojiiwaan qalbii kan akka jaalalaa, tawakkulaa, sodaa… iimaana irraayyi. Faallaa kanaa, jibbuun, diina itti ta’uun, of tuulun hojii qalbii kufrii irraa ta’aniidha.
Ibn Taymiyaan ni jedha: Namni Rasuula (Ergamaa) dhugoomsee garuu isa jibbee, qalbii fi qaaman diina itti ta’e, inni kaafira.” (Majmuu’al Fataawaa 7/556, ilaali 7/397,529,541) Akka fakkeenyaatti Yahuudonni Nabii Muhammad sallallahu aleyh wassallam Ergamaa Rabbii ta’u ni beeku, ni amanu. Garuu garmalee jibban, diina itti ta’an. Rabbiin subhaanahu wa ta’aalaa ni jedha:
“Namni Rabbiif, malaykoota Isaatiif, Ergamtoota Isaatiif, Jibriili fi Miikaa’ilaf diina ta’e, dhugumatti, Rabbiin kaafirotaaf diina.” Suuratu Al-Baqarah 2:98
Tafsiira aayah tanaa ilaalchise wanta Baydaawi jedhe keessaa: “…. Malaykootaa fi Ergamtootatti diina ta’uun kufriidha.” (Tafsiiru Baydaawi-1/72)
4-Kufriin hojii alaa qaamoleen hojjatamuun ta’uu
Ammas, kufriin hojii zaahiraa (alaas) ni ta’a. Fakkeenyaaf kan akka diinii Rabbii irraa garagaluu. Rabbiin olta’aan nama Isaa fi Ergamaa Isaatiif ajajamuu dide kufrii itti murteesse jira. Rabbiin olta’aan ni jedha:
Jedhi, “Rabbii fi Ergamaaf ajajamaa. Yoo garagalan, dhugumatti Rabbiin kaafiroota hin jaallatu.” Suuratu Aali-Imraan 3:32
Ibn Kasiir (rahimahullahu) aayah tana ilaalchisee ni jedha: karaa keessatti Rasuula (Ergamaa) sallallahu aleyh wassalam faallessuun kufrii akka ta’ee aayan tuni ni agarsiisti. Osoo nafsee isaa keessatti Rabbiin akka jaallatu fi Isatti akka dhiyaatu odeesseyyu, hanga Nabiyyii xumuraa (sallallahu aleyh wassallam) hordofutti malee Rabbiin nama kanaan ibsamee (Ergamaa faallessu) hin jaallatu.” (Tafsiir ibn Kasiir 2/336-337)
Al-Khallaal, gabaasa Al-Humeyd irraa gabaafame akkana jechuun dhiyeessa: Humeyd akkana jedha: namoonni akkana akka jedhan natti odeefamee jira: “Namni salaata, zakaa, soomaa fi hajjii mirkaneessee garuu hanga du’uutti kanniin keessaa homaa hin hojjanne. Yookiin hanga du’utti dugda isaa hirkisuun ykn qiblaa irraa garagaluun salaatu, kan mormuu yoo hin ta’in, dirqamoota fi qiblatti garagaluu kan mirkaneessu yoo ta’e, inni mu’mina.” Anis ni jedhe: Kuni Rabbiitti kafaru ifa bahaa fi faallaa Kitaaba Rabbii fi Sunnah Ergamaa Isaati (sallallahu aleyh wassalam). Akkasumas, faallaa hojii Muslimootaati. Rabbiin azza wa jalla ni jedha:
“Gara haqaatti qajeelun, amanti Isaaf qulqulleessuun Rabbiin qofa gabbaruu, salaata sirreessanii salaatu fi zakaa kennuu malee homaa hin ajajamne. Kuni amanti qajeeladha.” Suuratu Al-Bayyinah 98:5
Ibn Taymiyaan ni jedha:Rabbiin subhaanahu wa ta’aalaa ni jedha:
“[Munaafiqonni] “Rabbiitti fi Ergamaatti amanne, ajajamnees.” jedhu. Ergasii, san booda isaan keessaa gareen wayii ni garagalu. Isaan suni mu’mintootaa miti (warra amananii miti.)” Suuratu An-Nuur 24:47
Garagaluun Rabbiif ajajamuu irraa garagaluudha. Akkuma Rabbiin jedhe:
“(31)-Hin dhugoomsine, hin salaanne. (32)-Garuu kijibsiisee garagale.” Suuratu Al-Qiyaamah 75:31-32
Kanaafu, kijibsiisun garagalu akka hin taane beekkamee jira. Kana irra, Rabbiif ajajamu irraa garagaluudha. Dhugumatti, wanti namoota irra jiru: wanta Ergamaan beeksise keessatti isa dhugoomsu fi wanta itti ajaje keessatti isaaf ajajamuudha. faallaan dhugoomsu kijibsiisuudha. Faallaan ajajamu immoo irraa garagaluudha. Kanaafi akkana jedhe: “(31)-Hin dhugoomsine, hin salaanne. (32)-Garuu kijibsiisee garagale.”
Dhugumatti Rabbiin olta’aan akkana jedhee jira: “[Munaafiqonni] “Rabbiitti fi Ergamaatti amanne, ajajamnees.” jedhu. Ergasii, san booda isaan keessaa gareen wayii ni garagalu. Isaan suni mu’mintootaa miti (warra amananii miti.)” Suuratu An-Nuur 24:47
Osoo dubbiinu dhufee nama hojii irraa garagalee irraa iimaana ni dhabamsiise… Hanga akkana jedhutti: Qur’aanaa fi Sunnah keessatti nama hojii [Islaamaa itti ajajame] hin hojjanne irraa iimaana dhabamsiisun iddoo baay’ee keessatti dhufee jira. Akkuma munaafiqa irraa iimaana dhabamsiise.” (Majmuu’al Fataawaa 7/142)
Ammas ni jedha: “Kufriin wanta beeksisee keessatti Rasuula kijibsiisuun yookiin dhugaa ta’uu isaa beeku waliin isa hordofuu diduun ta’a. Akka fakkeenyaatti, kufrii Fira’awna, Yahuudaa fi kan kana fakkaatanii.” (Ad-Dar’u 1/232)
Guduunfaa
❗Kufriin amanti qalbii keessa jiruun, dubbii arraba irraa bahuun ykn hojii qaama irraa mul’atuun ta’a.
❗Haqa Rabbii olta’aa irraa dhufe kijibsiisuun kufriidha. Kuni kufrii qalbii keessatti ta’uudha.
❗Dhugaafis ta’i taphaaf arrabaan dubbii kufrii dubbachuun nama kafarsiisa. Ragaan kana aayah suuratu tawbaa armaan oliiti (Suuratu At-Tawbah 9:65-66). Kanaafu, namni Rabbii olta’aatti, keeyyattoota Qur’aanatti ykn murtiiwwan Islaamatti ykn Ergamaatti qoosu, taphachuu ykn arrabsuu irraa of eegu qaba. Ta’uu baannan, osoo hin beekin kufriitti kufee hojiin isaa jalaa bada.
❗Ammas, kufriin hojii qaamatinis ni ta’a. Kunis, takkaa hojii Islaama keessaa nama baasu hojjachuun takka immoo guutumaan guututti Islaama irraa garagaluun ta’a. Islaama hin baratu, hin dhageefatu, hojii irra hin oolchu. Kana irra, Islaama irraa dheessa. Arrabaan amane osoo jedheelle, kuni isa hin fayyadu. Ragaan kanaa: “[Munaafiqonni] “Rabbiitti fi Ergamaatti amanne, ajajamnees.” jedhu. Ergasii, san booda isaan keessaa gareen wayii ni garagalu. Isaan suni mu’mintootaa miti (warra amananii miti.)” Suuratu An-Nuur 24:47
“Nawaaqidul Iimaani al-qawliyah wal amalayah” fuula 39-44, Abdulaziz bin Muhammad


text:
Finfinnee, Eebla 8/2013 (TOI)- Gaazexxeessaan Tigiraay Miidiyaa hawusii fi Itoophiaatti bakka bu’aa fi qopheessaan olaanaa Ayigaa Fooram too’annoo jala oolu Raayyaa Ittisaa Biyyaa beeksise.
Gaazexxeessittonni Tigiraay Miidiyaa hawusii gaazexxeessaa Fistuum Birhaanee fi Ityoophiaatti bakka bu’aa Fi qopheessaan olaanaa Ayigaa Fooram gaazexxeessaa Taamiraat Yemaane Magaalaa Maqaaleetti mana nama dhuunfaa istuudiyoo kireeffachuun piroopaagaandaa sobaa tamsaasaa turanitti too’annoo jala oolaniru.
Sakkata’insa mana namoota kanaatti taasifameen, garee juuntaaf ergamuuf kan ture qorichoota hedduu, uffata, meeshaalee elektirooniksii fi dookimantiin hedduun qabamuu himameera.
Ajajaan Olaanaa kumaa 3ffaa Kumaalaa Darajjee Deebisaa Magaalaa Maqaalee keessatti nagaaf tasgaabii uumuuf tarkaanfii garagaraa fudhataman keessaas meeshaalee waraanaa salphaa hanga meeshaalee gurguddootti hojiin namoota dhuunfaa irra hiiksisuus raawwatamuu himaniiru.
Raayyaa Ittisa BIyyaa akka ibseetti, magaalittitti hannaafi dhimmonni yakkaa waliin walqabatanis hir’achuu himaniiru.


text:
Namoonni maaliif gaa’ela, jaalallee isaanii irratti kachachalu?
''Gaa’ela irratti kachachaluun dhaaba gaa’ela jedhamu wajjin dhimma seenaa qixxee qooddatu dha, bara gaa’elli jiraate hundatti kachachaluun ture,” jechuun kan ibsitu gorsituu dhimma saal-quunnamtiifi jaalalaa beekamtuu Estar Peral dha.
Dhimma kanarrati kitaabilee maxxansisteetti, waltajjiiwwan addunyaa garaagaraa irratti haasaa taasifteetti.
Gaaffii namoonni maaliif gaa’ela yookiin hariiroo jaalalaa irratti kachachalu jedhu irratti mari’achuun dura, namni tokko kachachale kan jedhamu yeroo maal raawwatudha isa jedhu baruu barbaanne.
Indaalik Asaffaa ogeessa xiin-sammuu, hundeessaa wiirtuu marii dhimma xiin-sammuu ‘Ye Eriq Me’aad’ akkasumas sagantaa raadiyoo dhimma kana ilaallatu qopheessuun waggoota 15f tajaajilaa baheera.
Indaalik hiriyummaan jaalalaas tahe gaa’elli waliigaltee cichooma of keessaa qabu akka tahetti ibsa.
“Waliigalteen kuni ifaa fi beekamaadha, keessumaa gaa’ela irratti qaamaan, miiraan, diinagdee, kaayyoofi hafuuraan illee otoo hin hafiin tokkummaa qabaachuuf akkasumas kennanii fudhachuuf kakachuudha,” jedha.
Kakuu yookiin waliigaltee kanarratti namni biraa akka galu yoo eeyyamne kuni “kachachaluu dha,” jechuun ibsa.
“Kunis saal-qunnamtii qaamaa raawwachuufi miiraan illee nama biraa waliin hariiroo qabaachuun kachachaluu dha,” jedha.
Haa tahu malee namoota jireenya keessatti dhufan dinqisiifachuun ykn ilaaluun, “rakkoo miti, rakkoo kan tahu hawwuun ykn kan ofii godhachuun yeroo dabalamu dha,” jedha Indaalik.
Estar gaa’ela irratti kachachaluun dhimma hawaasa addunyaa waliigalaa biratti dhorkaa tahe garummoo hunda biratti raawwatamuurraa kan hin hafne dha jetti.
Waltajjii haasaa ‘TedTalk’ irratti taasisteen, seenaa keessatti dhiiroti yeroo kachachalan fi dubartoonni gaafa raawwatan gatiin isaan kaffalan tokko miti jetti.
''Saal-quunnamtiin dhiirotaaf dhimma ittiin boonan yoo tahu dubartootaaf garuu dubbii dhoksanii fi gad-qabanii haasa’anii dha,’’ jechuun ibsiti.
Yeroo amma jirutti garuu kachachaluudhaaf hiika waliigalaa qabaachuun rakkisaa dha jetti.
Sababiinsaas, ‘’barreeffama gabaabaa fedhii foonii kakaaasu bilbilaan walii erguu, viidiyoo saal-quunnamtii daawwachuu, dhoksaan appiiwwan jaalallee quunnamsiisan fayyadamuu,’’ qaamaan saal-quunnamtii raawwachuun dabalataan dhimmoota baramaa dhufan waan taheef jetti.
Hiikkaa kachachaluu isheen kennite keessaa tokko dhimmoota sadii of keessaa qabata.
‘’Hariiroo icciitii miirri hanga tahe itti dbaalame akkasumas saal-quunnamtiin wal-simaan keessatti geeggeefamu’’ jechuun ibsiti.
Namoonni maaliif kachachalu ?
Ogeessi xiin-sammuu Indaalik akka ibsutti namoonni gochaa kachachaluu ijoollummaarraa qabee waan hawaasa keessatti barachuu danda’aniifi akka waan sirrii tahetti fudhatan tahuu mala.
''Namootni hawaasa keessatti akka fakkeenyaatti ilaalaman sanyoo qabachuu, gaa’elaan ala adeemuu akka waan isaan bonsutti yoo haasa’an dhagahaa guddachuun jireenya boodaarratti kachachaluu namootaaf sababa tahuu mala,’’ jedha.
Gama biraan hariiroon jaalalaas tahe, gaa’elli bu’aa diinagdee ykn faayidaa irratti kan bu’uurrefame taheefi miira jaalalaa walitti isaan hidhu yoo hin qabaanne, hariiroo fayyaalessa tahe qabaachuu dhiisuun kachachaluuf saaxiluu mala jedha.
Nama fuune ykn itti heerumne,’’ofii keenya otoo hin taane nami kaan ykn maatiin nuu filatee yoo hundeessine sababa biraa kachachaluun itti mudachuu danda’u dha,’’ sababooti tarreessinu baayyee kan namaa namatti adda adda tahanis jiru jechuun ibsa.
Estar garuu dhimma kanarratti gaaffii bu’uuraa tokko gaafatti, ‘namoonni gaa’ela isaaniin gammadoo tahan, jireenyi jaalalaa isaanii mudaa hin qabne otoo hin hafiin maaliif kachachalu?
Akka ishee jettutti namoonni gorsaaf ishee bira dhufan baayyeen, kan jaalalleef amanamuutti amanan garummoo amantii isaaniifi gochaa isaanii wal-simsiisuu rakkatu.
''Kanaanis namoonni waggootaaf gaa’ela isaaniif amanamoo turan nama jaalatan akka dhaban otoo beekanii battalaaf sarara darbuu hin qabne bira taru,’’ jetti.
Kachachaluun gochaa gantummaan keessatti raawwatamu tahus, keessa garuu bilisummaa, hidhata miiraa, gaa’ela godhachuun waan dhabne argachuuf kan ittiin tattaafannu dhas jetti.
Kachachaluun dogoggora moo fedhiin raawwatama?
Indaalik akka jedhutti sammuun keenya kutaa sababaafi bu’aan hojjetuufi kan miiraan dalagu immoo qaba.
Gochaa keenya hundumaa keessatti filannoo qabna jedha.
''Kanaaf yeroo dalagaa tokko raawwannu filannoo isa waa hir’isee ida’ee bu’aafi badii dhimma tokkoo nutti himuu qabna, kara biraan immoo kutaa sammuu keenyaa kachachaluun, jaalalli, inaaffaa fi miirota kaan hogganu qabna.
Kanaaf ajaja sammuu keenyaa sababaaf bu’aan nutti himu mo’anneetu dalgaa akkasii raawwanna gatii taheef dogoggora otoo hin taane filannoo mataa keenyaati,’’ jechuun ibsa.
Estar immoo gamasheen, ''namni tokko sanyoo qabatee ifatti waan namatti hin agarsiisneef, waan dhorkaa taheef, haajaa hin goolabamne gatii taheef waan kansaa godhachuu hin dandeenye akka barbaadu isa taasisaa,’’ jetti.
'Ganamuun akkamiin miidha? Furmaatni hoo maali?'
Akka Estar jettutti, ''hammuma waan dhorkame raawwachuu baayyee barbaannu, ganamuufi kakuun cabuunis baayyee miidha.’’
Indaalik immoo, ''yeroo kachachaluun uumamu namni gochaan kuni irratti raawwatame jaalalli isaaniif kennamuu malu yeroo irraa hir’atu itti dhagahama, yeroon jalaa hatama waan kankoo dha jedhantu irraa hir’ifama gatii taheef ni miidhamu,’’ jedha.
‘’Kakuun gaafa cabu, lapheen wajjin caba, nama lapheen cabee namni hin hubatu,’’ jedha.
Kunis gama diinagdeefi hawaasummaan otoo hin hafiin rakkoo wal-xaxaa fiduu mala jedha.
Kanaaf kachachalummaan gaafa, ''nurratti raawwatamu dhaabachuun, hubachuun barbaachisa. Akkuma qaama dhukkubsateef wal’aansa barbaannu laphee keenya miidhamees yaalsisuu qabna,’’ jedha.
Kana booda nama sanatti ‘’araaramnaa, waliitti deebina kan jedhu murtoo abbaati,’’ jedha.
Estar gamasheetiin, ''kachachaluun hariiroo gaa’elaa karaa du’aarra adeemaa jiru ajjeesuu danda’a,’’ jetti.
Haa tahu malee, gaa’ela ykn hariiroo jaalalaa muraasa keessatti kachachaluu kana gara carraatti yeroo geeddaran arginaa jetti.
Kachachaluun gaafa ifatti bahu, ''namoonni waan barbaadanii deeman, waan dhaban dubbatu.’’
Kan kachachale hariiroo sanyooma qabatee dhaabuun gaa’ela isaatti deebi’uu barbaaduu qofa osoo hin taane. ''Haadha warraa ykn abbaa warraa miidhe, dhiifama gaafachuun balleessaafi miidhaa qaqqabsiiseef beekamtii kennuu qaba,’’ jetti.
Haa tahu malee, ogeessonni lameen kan irratti waliigalan waan tokko jira.
''Gaa’ela ykn jaalallee irra hariiroo saal-qunnamtii biraa qabaachuun waan hafu miti,’’ kan jedhu.
Haa tahu malee akka Indaalik jedhutti, ''kachachaluun miidhaa fidu hir’isuuf yaada kara miidiyaa idilees tahe, miidiyaa hawaasaa gochaan kuni salphaa akka tahe nutti himuufi caasaa hawaasa keenya jijjiiruu barbaadu,’’ karaa mootummaa, amantii fi hawaasaa to’achuun barbaachisaadha jedha.
Estar gamasheen, dhimmi kachachaluu waan dachaa of keessaa qaba jetti.
''Ganamuufi miidhamuu kara tokkoon, of baruufi jijjiirama kara biraan.’’
Kachachalummaan erga saaxilamee booda namoota gorsaaf na bira dhufan akkasin jedhaa jetti, ''nama tokko wajjin gaa’ela garagaraa qabaachuu dandeessa, gaa’ela isa durii dhiistee namuma kana wajjin gaa’ela kee akka haaraatti eegaluu barbaaddaa?’’


text:
Ayyaana Masqalaa kan baranaa jeequuf qaamonni karoorfatan akka jiran ragaa qabna jechuun komishinarri polisii Federaalaa kan Itiyoophiyaa Indashaaw Xaaseew beeksisanii jiru.
Qaama inni kam kana gochuuf akka karoorfatee garu ifa hin goonee.Tarkaanfii of-eeggannoo fudhatameen daandilee gara magaalaa Finfinnee seensiisan shanan irratti humnoota nageenyaa bobbaafamuu ibsan.
Uummata uummata irratti akkasumas uummata mootummaa fi humnootii nageenyaa irratti kakaasuuf kanneen yaalan biyya alaa fi keessaa Fulbaana25 booda jechuun
odeessaa jiran gocha kana irraa akka of qusatan gaafatan.
Uummannis dammaqinsaan haala nannoo isaa jiru akka hordofuuf gaafatamee jira.
Ayyaannii Masqalaa guutummaa Itiyoophiyaa keessatti Sambata borii Fulbaana 26 bara 2020 kabajama


text:
Saud Arabia keessa kanneen jiraatan lammiiwwan Oromoo maqaa eehama jireenyaa hin qabdan jedhuun mana hidhaatti guuramaa kan jiran ta'u dubbatu. Haalli mana hidhaa keessaas walumaa gala suukaneessaa, walitti heddummaatanii waan jiraniifis ho’a uumamuun hafuura baafachuun illee rakkisaa dha jedhu.
Gara biyya ofiitti deebi’uuf iyyannuus mootummaan Itiyoophiyaa lammiiwwan koo ta’uu keessan hamman adda baafadhutti biyyatti isin galchuu hin danda’u nuun jedha jedhan. Hedduun namoota kanaa galaana qaxxaamuruun gamas seenne waan ta’eef, paas poortii of harkaa hin qabnu, mootummaan keenya garaa nutti jabaate jedhan.
Embaasiin Itiyoophiyaa Riyaad keessa jiru, imaammanni kanaan dura kanneen biyyatti deebifaman ilaalchisee qaban waan jijjirameef jecha, inni haaraan garu qorannaa gad fagoo waan gaafatuf yeroo fudhate jedha.
Kana malees, namonni Itiyoophiyaatti deebi'uu fedhan kun hanga paas poortii ykn waraqaa eenyummaa hin qabneetti, addaan baasuun rakko ta'a, kanaan qabatanii warri Itiyoophiyaa seenuun golii kaasuu fedhan waan jiraataniif jecha, ciminaan hubachuun barbaachisaa dha jedha. Gabaasa guutuu MP3 tuquun caqasaa.
Lammiiwwan Oromoo Saaudii Arabiyaa keessa jiraatan dararamne jedhu.
Saud Arabia keessa kanneen jiraatan lammiiwwan Oromoo maqaa eehama jireenyaa hin qabdan jedhuun mana hidhaatti guuramaa kan jiran ta'u dubbatu. Haalli mana hidhaa keessaas walumaa gala suukaneessaa, walitti heddummaatanii waan jiraniifis ho’a uumamuun hafuura baafachuun illee rakkisaa dha jedhu.
Oduu
Tamsaasa Guyaadhaa Guyyaa
Tamsaasa Guyaadhaa Guyyaa
Kanaas caqasuu feeta ta'a
-
29-11-2022
Komishinni Araaraa Ibsa Baasee Jira
-
-
-
-
-


text:
(Ibsa ABO – Amajjii 19, 2019) Jimaata kaleessaa (Amajjii 18, 2019) Hoogganoota ol’aanoo ABO keessaa tokko kan tahan Miseensa Shanee Gumii fi Gaafatamaa Damee Siyaasaa ABO Jaal Jabeessaa Gabbisaa, akkasumas, Jaal Amaan Filee, Dr. Bulii Ejjetaa, Dambii Tashoomaa, Galgaloo Waariyoo fi Iddoosaa Taaddasee kan keessatti argaman Miseensotni fi deggertootni ABO humnoota tikaa Mootummaa Itoophiyaatiin qabamanii hanga ammaatti tohannoo Mootummaa EPRDF jala jiru.
Guyyaa sana duraas (Amajjii 17, 2019) Coloneel Gammachuu Ayyaanaa fi hiriyaan isaa Obbo Faqqadaa jedhaman haaluma wal fakkaataadhaan qabamanii hanga ammaatti gadi hin lakkifamne. Kana malees guutuu Oromiyaa keessatti namootni miseensotaa fi deggertoota ABO tahuutti shakkaman dhibbootaan qabamanii manneen hidhaatti guuramaa jiru.
Doorsisaa fi hidhaadhaan sodaachisanii namoota ilaalcha siyaasaa kan Paartii biyya bulchuu irraa adda tahe qaban humnaan ukkaamsanii bulchuuf yaaliin waggoota 27 dabraniif EPRDF taasise wareegama lubbuu ilmaan biyyaa kumootaan lakkaawamuu fi barbadaawinsa qabeenyaa herregaaf hin salphanne dhaqqabsiisuu malee bu’aan inni argamsiise hin jiru. Har’as EPRDF kan dabre irraa barachuu dadhabee, waadaa jijjiirama argamsiisuuf Ummataaf seenes diigee doorsisa, hidhaa fi ajjeechaadhaan ilaalcha siyaasaa kan isaa irraa adda tahe humnaan ukkaamsuu hanga itti fufetti nagaa fi tasgabbiin barbaadamu argamuu hin danda’u. Abdiin jijjiiramaa wareegama qaalii ilmaan Ummatootaan argame kunis adeemsa akkanaatiin dhugoomuu hin danda’u
Ummatni keenya hacuuccaa siyaasaa, saamicha dinagdee fi dhiitta mirga namoomaa Mootummoota Itoophiyaatiin isa irra geessifaman of irraa dhaabuuf qabsoo hadhaawaa baroota dheeraaf gaggeesseen carraa jijjiiramaa amma mul’atu kana wareegama ilmaan isaatiin argamsiise. Har’a garuu maqaa “ol’aantummaa seeraa kabajsiisuu” jedhuun kanneen ari’atamaa, doorsifamaa, hidhaatti guuramaa fi ajjeefamaa jiran warruma kaleessa haala ture sana jijjiiruuf wareegama baasaa turan sana tahuun waan hedduu ummata keenya gaddisiisaa fi garaa hammeessaa jiru dha. Kun ammoo jijjiirama eegalame kana ni gufachiisa malee hin milkeessu. Waan taheef, Mootummaan EPRDF (Bulchiinsi Dr. Abiy) waadaa ummataaf seene kabajee, sochii gama duubaa eegale kana irraa dhaabbatee, haqa jallachuutti jiru kana sirreessuudhaan boqonnaa jijjiiramaa kan wareegama qaalii ummatoota biyya kanaatiin banamee jiru kana milkiidhaan xumursiisuuf fuul-duratti deemuudhaan gahee isaa akka bahatu gaafanna.
Maayyii irratti, doorsisaa fi hidhaa Hoogganootaa fi miseensota, akkasumas, deggertoota keenya irratti Mootummaa Itoophiyaatiin ba’inaan gaggeeffamaa jiru kana cimsinee balaalleffachaa, gochaan kun dhaabbatee, (Jaal Jabeessaa Gabbisaa fi hiriyoota isaa dabalatee) kanneen guutuu Oromiyaa keessatti hidhamanis haal-duree tokko malee hatattamaan akka gadi lakkifaman gaafanna. Ummanti keenyas (keessattuu Qeerroon) osoo ilaallee agarruu qaanqeen jijjiiramaa wareegama keenyaan qabsiisne deebitee akka hin dhaamnee fi qabsoon keenya duubatti akka hin deebineef akkuma kaleessaa bakka jirru hundaa tokkummaadhaan kaanee boqonnaa qabsoo karaa nagaa jalqabne kana akka fiixaan baasnu ABO yaamicha isaa haaromsa.
Injifannoo Ummata Oromoof !
Adda Bilisummaa Oromoo
Amajjii 19, 2019


text:
Injifannoo dhiigaafii lafee jaallan wareegamaniitiin lafaafii mirga hagoo irratti argame, wareegamaan tiyfachuun abdiifii dambooba hegeree walabummaa Oromiyaati!!!
xumura bara 2014 seensa seensa bara 2015 ilaalchisee ibsa dhaaba ULFO irraa kenname
Kabajamtoota lammiilee Oromiyaa, biyya keessaa fii alaa, kabajamtoota hogganootaafii humna waraana ULFO, kabajamtoota hogganootaafii miseensota dhaabbiilee siyaa oromo, dhaamsi keenya kan bara haaraa, bara 2014 bakka jirtanitti isin haa gayu.
Barri dabru baraan bakka bu’a. Akkuma kana barri 2014 xumurre Kun biyyoota adda addaa keessatti malaggaa jajjaboo afeeree ture.Akkasuma murna ergaa badii kan TPLF fii namoota waan ar’a nyaatee bulu malee hegeree Oromiyaa fii Oromummaaf hin yaanne jiddutti bara saddeet dura argama oromiyaa balleessuuf kan dhumate gara hujiitti hiikamuuf kan labsame baruma kana keessa ture. Isa kanaan walqabatee lammiilee Oromiyaa biyya keessafii alatti argaman birattiis Bara wareegama ulfaataa gaafateefii fedhiin ummata Oromiyaa maal akka tahe diinaafii firootaafiis caalaatti kan mirkaanaawe baruma kana keessa.
Imaammatni mootummaa wayyaanee kan kaartaa Oromiyaa haguma qabsoon argame sana diiganii dhabamsiisuuf jecha ganna saddeet dura dhumate gara hujiitti hiikamuuf kan labsame baruma kana keessa ture. Isa kanaan wal qabatee sochiin abbaa biyyummaa kan barattoota Oromiaa tiin belbelaa turees itti fufe. Imaammatni wayyaanee kan kaartaa Oromiyaa balleessuuf yaadame kun kka haqamuuf karaa nagayaatiin gaafatame.Akkuma barame deebiin isaanii barattoota harka duwwaa hiriire rasaasa harcaasuu tahe, Lubbuun barattoota hedduutiis wareegame.Turuus dafuufs dhiigni barattootaa tasa dhangala’ee hin hafu. Walabummaa Oromiyaatiin deebi’a.
Injifannoolee dhiiga wareegamtootaatiin argaman tisuuf wareegama yeroon gaafatte kennuu waan taheef gaaffiin barattootaa Kun gaaffii srrii kan bwalabummaa Oromiyaa qofaan dhaabbatu tahuusaa hogganni dh. ULFO cimsee akeekkachiisa. Kana milkeessuufiis qindoomina qabsoo kan bifa hundaa nugaafata.Kana milkeessuufiis hal-duree tokko malee qooda gama keenyaa gumaachinu tahuu Carraa kanaan waa’ada keenya haaromsina. Dhaabbiilee siyaasaa kan bilisummaa fii walabummaa Oromiyaatiif qabsaawan hunda waliin qindoominaan kan qabsaa’u tahuu ULFOn nihubachiisa.
Sochii hawaasa keenyaa gama ilaaluun sochii barattootaa tiin wal qabatee Sochiin cimaan godhamaa ture seenaa QBO keessatti bakka guddaa qabatee jira. Diinimmaa sirna wayyaanee hawaasa addunyaa hubachiisuu irratti hujii boonsaan hojjatamee ture. Sochii Bara kanaa kan dur irraa wanni adda isa taasise yaaddoon Miidiyaan walabaa kan sammuu sabboontotaatiin burqee qabeenya ummataatiin hundeeffame OMN banamuun wal simachuu isaati. Midiyaaleen gurguddoon addunyaa sochii kana faana bu’uun bifa addaa tiin ture. Kniis sabboonummaan oromoo kan dur caalaa guddachuufii mootummaan wayyaanee oromoo dhabamsiisuu irratti kan qiyaafate tahuu gabaasaa tura.
Kuniis mootummoota addunyaa kan wayyaaneen dimocracy biratti faarfatu hundaaf dhugaa basee jira. Keessumattuu gabaasni Amnist International baase lammiilee keenya kan bakka dhoksaatti hidhanii fii ajjeefaman hunda arguuf carraa dhabuus kan dur caalaa gabaasa hin tuffatamne basuun qaamota murteessoo taha hubachiisee jira.Kuniis seenaa QBO keessatti utaalcha jabaa akka tahee fii qabsoon keenyaas kan jijjiirama kanaan wal hin faalleysine akka nuuf tahu hawaasa keenyaa fii dhaabbiilee siyaasaa maraaf dhaamsa lammummaa dabarsina.
OPDOn gama isaatiin duraanuu kaartaa Oromiyaa kan Finfinnee, dirre dhawaa, Hrar, Jijjigaa if keessaa hin qabne qabatee qaanii keessa ture.Ammaan booda garuu haguma duraan ture san maqaa maastae planitiin dabarsee kennuuf mallatteessee jira. Hujiin OPDO kana boodaa araddaalee baadiyyaa fageenyarratti argaman irraa gibira sassaabuun humna Aga’azii tigray kan ilmaan oromoo fixuuf ijaarame qallabuu qofa irratti hafuuf deemaa jira. Eegaa mootummaa naannoo Oromiyaati kan ofiin je’u OPDOn salphina itti deemaa jiru kanarraa if baraaruuf haala kana didee finciluu akka qabu ULFOn nihubachiisa. qaba jechuun
Sochii barattootaa kan ilaalu,sochiin barattootaa Oromiyaa ifdanda’ee gara >tti if jijjiiruu qaba. Hoggansa mataa isaa kan sochii barattootaa bifa wareegamni ittixiqqaatuun qindeeysuu fii sochii kana irraa dubbatu kan beekkomtii sadarkaa addunyaatti qabu ijaaramuu qaba. Akka kana qofaan irrkattummaa dhaabbiilee siyaasaa irraa bilisoomuu danda’a.
Kuniis olola wayyaanee kan sochii barattootaa dhaabbiilee siyaasaatti hidhuuf tattaafatamu fashaleessuuf gargaara. Dhaabbiileeniis bifa sochiin bu’a qabeessa itti yaaduun alatti sochii barattootaa kana gara ifiitti harkisuun bu’aa sochii kanaa haga tokko gufachiisuu danda’a. Bu’aa isaarra miidhaan caaluu mala.
Ummanni Oromiyaa kan daadarkaa gabrummaa tiin gaggabee lammata dhalachuu sabboonummaatiin bayfate kun, Baroota dabran kana keessatti baragaarraa gara dammaqaatti cee’uuf amma kan daandii qabate fakkaata. Kanaan dura biyya dhabee gabroomuu fii inni diina jalaa miliqees jaarmaya hawaasaa bilisa tahe dhabuun gabrummaa lamataa gabroomaa ture.
Hawaasni keenya gama isaatiin qabsoo jalqabe itti fufuun madditti  > dhaabuu irratti hojjachuu qaba.
Angoon ol’aanaan kan jaarmaya hawaasaa akka tahurratti qabsaa’uu qaba. Harkifama ykn dhiibama qaama hundaa jalaa bahuu qaba. Jaarmaa Hawaasa bilisa, kan bilisummaa biyya isaatiif hojjatu tahuu qaba. Jaarmaya hawaasaa bilisa tahe arguuf dursa kennuu qabna. Kuni ol’aantummaa seeraa mirkaneessuun lammii bilisa oromiyaa walaba taaterratti arguuf kan nu gaaruudha.
OMN media ummata Oromiyaati, qaama qabsoo walabummaa Oromiyaati. Kanaaf ummanni keenya bu’aa miidiyaa hubatee Midiyaa qabeenya isaatiin dhaabe bu’aa bahii jabaa booda argame kana rakkoolee xixiqoof jecha akka hin gaaga’amne cimnee akka tiysinu dhaamsa keenya dabarsina. Eeyyan injifannoo argame jabeeffachuun kan hafeef karaa saaqa.Tan argamte jabeeyfachaa Tan hafte galchuurratti haa qabsoonu.
Eegaa barri 2015 Kun Bara milkii, kan bilisummaa, bara kan dur caalaa hafuurri jaallummaa jidduu keenyatti dagaagu akka nuuf tahu hawwiin keenya guddaadha.
Tokkummaan Humna!!!
Oromiyaan Niwalaboomti!!!
KHR ULFO
January 1/1/2015
Odeeffannoo dabalataaf
E-mail, info.ulfo2012@gmail.com
Tel, 00967736253796
Addis Abeba – Protests erupted in many towns and cities, including schools and university compounds,…
Shabboo Miidiya: Seenaa amaarsaa fii gara jabeenya isaanii. https://www.youtube.com/watch?v=MjL1acJzXgc
Gocha suukkanneessaa sirni nafxnyaa Oromoo irratti gidduu kana raawwachaa jiran balaaleffachuun Barattoonni Oromoo godina addaa…
His Excellency, Olusegun Obasanjo, former President of the Federal Republic of Nigeria and AU High…
By Daniel Behailu Overview of Ethiopian Politics Africans have always complained that their resources are looted…
Akkuma beekkamu baroota dabran keeysa gaafa mootummaa EPRDF sanitti hoggansa amantiin isaa islaama tahe irra…


text:
QUEM CONTROLA QUEM - previnasedamarca.com · religiÃo mundial falso profeta (microship 666)-666- -...
date post12-Dec-2018
Category
Documents
view234
download3
Embed Size (px)
Transcript of QUEM CONTROLA QUEM - previnasedamarca.com · religiÃo mundial falso profeta (microship 666)-666- -...
1
2
QQQUUUEEEMMM CCCOOONNNTTTRRROOOLLLAAA QQQUUUEEEMMM???
.........OOO JJJUUUDDDAAASSSMMMOOO TTTAAALLLMMMDDDIIICCCOOO CCCAAABBBAAALLLIIISSSTTTAAA CCCOOOMMM SSSEEEUUU PPPOOODDDEEERRRIIIOOO FFFIIINNNAAANNNCCCEEEIIIRRROOO???
.........OOOUUU OOO IIIMMMPPPEEERRRIIIAAALLLIIISSSMMMOOO NNNOOORRRTTTEEE AAAMMMEEERRRIIICCCAAANNNOOO CCCOOOMMM OOO SSSEEEUUU PPPOOODDDEEERRRIIIOOO BBBLLLIIICCCOOO EEE PPPOOOLLLTTTIIICCCOOO???
EEE RRREEEPPPIIITTTAAA OOOUUUTTTRRRAAA VVVEEEZZZ::: QQQUUUAAALLL OOO EEEIIIXXXOOO DDDOOO MMMAAALLL???
IIIRRRAAAQQQUUUEEE......... IIIRRRAAAMMM ......... SSSIIIRRRIIIAAA......... LLLBBBIIIAAA.........
eeetttccc......... eeetttccc......... eeetttccc......
AFINAL... QUEM CONTROLA QUEM?
3
vvveeejjjaaa pppooorrr sssiii mmmeeesssmmmooo:::
4
5
PPPooorrr mmmeeeiii ooo dddaaa mmmaaa iiisss mmmooodddeeerrrnnnaaa ttteeeccc nnnooolllooo gggiiiaaa eeemmm eeefff eeeiiitttooosss eeesss pppeeeccc iiiaaaiiisss ,,, ooo JJJUUUDDDAAA SSS MMMOOO TTTAAA LLL MMMDDDIIICCCOOO CCCAAA BBBAAA LLLIIISSSTTTAAA vvv eeemmm sss eee uuuttt iiilll iiizzz aaannndddooo dddeee tttccc nnn iiicccaaasss dddeee hhhiiipppnnnooosss eee eee lllaaavvv aaagggeee mmm ccc eeerrreeebbbrrraaalll,,, bbbeee mmm ccc ooommmooo dddeee mmmeeennnsss aaagggeeennnsss ooocccuuullltttaaasss ,,, ooouuu sss eeejjjaaa,,, mmmeee nnnsss aaagggeeennnsss sss uuubbbllliii mmmiiinnnaaarrreeesss,,, pppaaarrraaa mmmiiinnn iiisss tttrrraaarrr sss eeecccrrreeetttaaammmeeennnttteee,,, sss ooobbbrrreee tttooodddaaa aaa pppooopppuuu lllaaaooo mmmuuunnnddd iiiaaalll ,,, uuummm eeefff iiiccciiieeennnttteee sss iiisss ttteeemmmaaa dddeee RRREEEPPPRRREEESSS SSSOOO DDDOOO PPPEEENNNSSSAAA MMMEEENNNTTTOOO,,, ooo qqquuuaaalll vvv eee mmm ppprrr iiivvv aaannndddooo ooosss pppooovvv ooosss ,,, dddeee fff ooorrrmmmaaa mmmeee tttdddiiicccaaa,,, ddd eee sssuuuaaa ccc aaapppaaaccc iii dddaaadddeee dddeee rrr aaaccc iiiooocccnnniiiooo ccc rrrttt iiiccc ooo eee fff iiilllttt rrr aaagggeee mmm dddaaasss iiinnnfffooorrrmmmaaa eeesss qqquuueee ccc hhheeegggaaa mmm aaa eee llleeesss pppooorrr mmmeeeiiiooo ddd ooosss sss eeeuuusss rrrgggooosss dddooosss sss eeennntttiiidddooo sss ... DDDeeesss sss aaa fff ooorrrmmmaaa,,, ooo jjjuuudddaaa sss mmmooo ttt eee mmm iiinnncccuuuttt iiidddooo eeemmm sss uuuaaasss mmmeeennnttt eeesss aaa iii mmmaaagggeee mmm dddooo mmmuuunnndddooo qqquuueee mmmaaaiiisss lll hhheee ccc ooonnnvvv mmm,,, cccrrr iiiaaa nnndddooo uuu mmmaaa ccc ooonnnccceeeppp ooo iiinnnvvv eeerrr dddiiicccaaa dddaaa rrr eeeaaallliii dddaaadddeee qqquuueee ooo ccceeerrr ccc aaa... EEEsss ttteee pppooodddeeerrrooosssooo iiinnnsss ttt rrruuummmeeennnttt ooo,,, vvv eeemmm,,, aaarrr ttt iiifff iiiccc iiiaaalll mmmeeennnttt eee,,, ccc rrr iiiaaannndddooo uuummmaaa mmmaaatttrrr iiizzz dddeee rrr eeeaaallliiidddaaadddeee,,, ooo mmmuuunnndddooo ccc ooollloooccc aaadddooo dddiiiaaannnttteee dddooosss ooolllhhhooosss pppeeerrrpppllleeexxx ooosss dddaaa ccc iiivvviiillliiizzz aaa ooo aaatttuuuaaalll,,, pppaaarrraaa iii mmmpppeeeddd iii--- lllaaa dddeee eeennnxxxeeerrrgggaaarrr sssuuuaaa vvv eeerrrdddaaadddeeeiiirrr aaa sssiiitttuuuaaa ooo,,, ooouuu sss eeejjjaaa,,, dddeee,,, qqquuueee tttooodddaaa eeelllaaa,,, iii mmmpppeeerrr ccc eeeppptttiiivvv eeelll mmmeeennnttteee,,, fff oooiii tttrrr aaannnsss fff ooorrrmmmaaadddaaa nnnuuu mmmaaa EEESSSCCCRRRAAA VVVAAA ::: NNNaaasss ccceeeuuu eee ssseeemmmppprrreee vvviiivvv eeeuuu nnnuuummm ccc aaattt iiivvveeeiiirrr ooo,,, nnnuuu mmmaaa ppprrr iiisss ooo dddeee gggrrraaadddeeesss iiinnnvvv iiisss vvv eeeiiisss eee qqquuueee nnnooo sss eee pppooodddeee tttoooccc aaarrr ,,, mmmaaasss qqquuu eee iiimmmppp eeedddeee ooo sss eeerrr hhhuuummmaaannn ooo dddeee vvv iiivvv eeerrr pppooorrr aaaqqquuu iiilll ooo qqquuueee,,, dddeee fff aaatttooo,,, dddeee sss eeeuuu iiinnnttteeerrreeesss sss eee,,, ooobbbrrr iiigggaaannndddooo---ooo aaa pppaaassssss aaarrr tttooodddaaa sss uuuaaa eeexxx iiisss tttnnnccciiiaaa eee ooocccuuupppaaarrr tttooodddooo sss eeeuuu ttteee mmmppp ooo bbbuuusss ccc aaannndddooo,,, sss ooommmeeennnttteee,,, ooosss mmmeeeiiiooosss dddeee gggaaarrraaannnttt iiirrr sss uuuaaa sssuuubbbsss iiisss tttnnnccc iiiaaa,,, iiissstttooo ,,, eee mmm bbbuuusss ccc aaa dddooo DDDIIINNNHHHEEEIIIRRROOO,,, qqquuu eee ooo mmmeeeiiiooo dddeee ssseee ooobbbttt ---lllooosss ... CCCrrr iiiaaannndddooo eeesss tttaaa sssiiitttuuuaaa ooo,,, ooo JJJ UUUDDDAAA SSS MMMOOO FFF IIINNNAAA NNNCCCEEEIIIRRROOO,,, eee nnntttrrr eeegggaaa aaaooosss ssseeeuuusss dddiiirrriiigggeee nnnttteeesss,,, ooosss rrr aaabbbiiinnnooosss ccc aaabbbaaalll iiisss tttaaasss,,, tttooodddaaa aaa ppp ooopppuuulllaaa ooo mmmuuunnn dddiiiaaa lll ccc ooonnnfff iiinnnaaadddaaa cccooo mmmooo gggaaadddooo,,, eeennntttrrr eee ccc eeerrr cccaaasss dddeee aaarrraaammmeee fff aaarrrpppaaadddooo iiinnnvvv iiisss vvv eeeiiisss ,,, mmmaaasss sss aaattt iiisssfff eeeiiitttaaa,,, pppoooiiisss lllhhh eee fff ooorrrnnneeeccc eee uuummm pppaaasss tttooo vvv eeerrrdddeeejjjaaannnttteee ,,, qqquuueee nnnaaadddaaa mmmaaaiiisss dddooo qqquuueee aaa pppooolll ttt iiiccc aaa dddooo iii mmmppprrriiiooo rrr ooo mmmaaannnooo ,,, qqquuueee eeerrraaa mmmaaannnttteeerrr ooosss sss eeeuuusss sss dddiiitttooosss sss ooobbb ccc ooonnntttrrrooollleee,,, aaattt rrr aaavvv sss dddeee pppooo eee ccc iiirrr ccc ooo ... AAA lllaaavvvaaagggeeemmm ccceeerrreeebbbrrraaalll,,, pppooorrr sssuuuaaa vvv eeezzz ,,, sss eee iiinnncccuuummmbbbeee dddeee mmmaaannnttteeerrr iiinnnvvv iiisssvvv eeeiiisss aaasss ccc eeerrr ccc aaasss iiinnnvvv iiisssvvv eeeiiisss ,,, iiinnnccc uuuttt iiinnndddooo uuummmaaa fffaaalllsss aaa mmmaaatttrrr iiizzz dddeee rrr eeeaaallliiidddaaaddd eee qqquuueee ooosss ccc ooonnnvvv eeennnccc eee dddeee qqquuueee dddeeevvveee mmm sss eee ccc ooonnnsss iiidddeeerrraaarrr pppeeessssss oooaaasss fffeeellliiizzz eeesss pppooorrr nnnooo lllhhheeesss fff aaallltttaaarrr ooo pppaaasss tttooo vvv eeerrrdddeeejjjaaannnttteee qqquuueee ooosss sssuuusss ttteeennntttaaa,,, eee aaaooo mmmeeesss mmmooo ttteee mmmpppooo ,,, lllhhheeesss iii mmmpppeeedddeee dddeee pppeeerrr ccc eeebbbeeerrr qqquuueee vvv mmm llleeevvv aaannndddooo uuummmaaa vvv iiidddaaa dddeee gggaaadddooo ((( pppooovvv ooo mmmaaarrr ccc aaadddooo eee pppooovvv ooo fff eeellliiizzz ))) ... CCCooo nnntttuuudddooo ooo ppprrrooogggrrraaa mmmaaa dddeee ttt rrr aaabbbaaa lllhhhooo dddeeesss ttteee sss iiisss ttteee mmmaaa ssseeeccc rrreeetttooo dddeee ddd ooo mmmnnniiiooo iiinnncccllluuu iii ccc ooonnntttrrr ooolllaaarrr aaaiiinnndddaaa mmmaaaiiisss aaa vvv iii dddaaa dddeee sss eeeuuusss rrr eeebbbaaannnhhhooosss ,,, ooo qqquuueee sss ooo mmmeeennnttteee sss eeerrr pppooosss sssvvv eeelll ppp ooorrr mmmeeeiiiooo dddaaa dddeeesss tttrrruuuiii ooo dddaaa ccc iiivvv iii llliiizzzaaa ooo cccrrriiisss ttt... PPPaaarrraaa fff aaazzz eeerrr iiissssss ooo,,, eeessstttooo iiinnncccuuuttt iiinnndddooo,,, sss ooobbbrrreee tttooodddooosss ooosss pppooovvv ooosss,,, iiidddiiiaaasss dddeeegggeeennneeerrraaadddaaasss qqquuueee vvv ooo ccc ooonnntttrrr aaa tttuuudddooo ooo qqquuueee vvv eeemmm sss uuusss ttteeennntttaaannndddooo::: AAA fff aaammmllliiiaaa ,,, ooo ssseeennnttt iii mmmeeennntttooo pppaaatttrrr iiittt iiiccc ooo,,, aaa mmmooorrraaalll eee aaa fff nnnooo DDDeeeuuusss vvv eeerrrdddaaadddeeeiiirrr ooo... DDDeee mmmooolll iiinnndddooo ooosss pppiii lllaaarrreeesss qqquuueee aaa sss uuusss ttteeennntttaaammm eee iii mmmppp lllaaannntttaaannnddd ooo fffaaalllsss aaasss ccc ooonnnvvv iiiccc eeesss qqquuueee ttt rrr aaannnsssfff ooorrrmmmaaammm ooosss ccc iiidddaaadddooosss mmmaaarrr iiiooonnneeettteeesss,,, eeesss tttooo ppprrreeesss ttteeesss aaa dddooommmiiinnnaaarrr ooosss pppooovvv ooosss pppooorrr ccc ooommmpppllleeetttooo eee ooobbbrrr iiiggg--- lllooosss aaa aaaccc eeeiiitttaaarrr qqquuueee ,,, eee mmm sss eeeuuusss ccc ooorrrpppooosss ,,, ssseeejjjaaa iii mmmppplllaaannntttaaadddooo uuu mmm MMMIIICCCRRROOOCCCHHHIIIPPP TTTRRRAAA NNNSSS MMMIIISSSSSSOOO RRR,,, eee qqquuueee eeesssttteee sss eeejjjaaa ooo nnniiicccooo mmmeee iiiooo dddeee uuuttt iii llliiizzzaaa ooo dddaaa mmmoooeeedddaaa dddiiiggg iiitttaaalll qqquuueee sss eeerrr ooo dddiiinnnhhheeeiiirrrooo ddd ooo fff uuutttuuurrrooo... AAA qqquuueeellleeesss qqquuueee nnnooo tttooo mmmaaarrreeemmm ppprrreeeccc aaauuu eeesss ccc ooonnntttrrr aaa eeesss tttaaa sssiiitttuuuaaa ooo,,, sss eeerrrooo ooobbbrrr iiigggaaadddooosss aaa aaaccc eeeiiitttaaarrr sss eeerrr ,,, llliiittteeerrr aaalll mmmeeennnttteee,,, mmmaaarrr cccaaadddooosss ccc ooommmooo gggaaadddooo,,, dddooo cccooonnntttrrr rrr iiiooo nnnooo pppoooddd eeerrrooo cccooommmppprrraaarrr ooouuu vvv eeennndddeeerrr ... EEEssstttaaa lllaaavvv aaagggeee mmm aaatttiiirrr aaadddaaa aaaooosss ccc rrreeebbbrrrooo dddooosss qqquuueee sss eee sss uuubbbmmmeeettteee mmm mmmdddiiiaaa,,, iii mmmpppeeedddeee qqquuueee sss eee pppooossssssaaa pppeeerrr ccceeebbbeeerrr ooo aaannndddaaammmeeennnttt ooo dddeeessstttaaa ppprrrooogggrrraaa mmmaaa ooo... CCCUUUIIIDDDAAA DDDOOO CCCOOO MMM EEELLLAAA !!!
6
7
8
9
10
11
12
DITADURA MUNDIAL COMUNISTA : O reinado milenar do messias
judaico, que a Bblia chama de
AANNTTIICCRRIISSTTOO
RELIGIO MUNDIAL FALSO PROFETA
(MICROSHIP 666)
-666- --
CAPITALISMO
CONCLIO DOS TREZE
OS SETE
LCIFER
MAONARIA BRANCA: ROTARY, LIONS, ACM, ONU etc.
OOSS IILLLLUUMMIINNAATTII
MMMOOOVVVIIIMMMEEENNNTTTOOO NNNOOOVVVAAA EEERRRAAA
NOVA ORDEM MUNDIAL (ONU)
ll ll ll
RITO PRIMITIVO (97 graus)
OORRDDEEMM DDOOSS TTEEMMPPLLRRIIOOSS DDOO OORRIIEENNTTEE OOOTTTOOO OOrrddoo TTeemmpplliiss OOrriieenntt
OOSS NNOOVV EE DDEESSCCOONNHHEECCIIDDOOSS
CCOOMMUUNNIISSMMOO
ORDEM BNAI BRITH
OOO SSSAAANNNTTTUUURRRIIIOOO
SSSUUUPPPRRREEEMMMOOO CCCOOONNNSSSEEELLLHHHOOO DDDOOO GGGRRRAAANNNDDDEEE SSSOOOBBBEEERRRAAANNNOOO IIINNNSSSPPPEEETTTOOORRR GGGEEERRRAAALLL
MAONARIA do RRRIIITTTOOO EEESSSCCCOOOCCCSSS (at o 33 grau)
HUMANISMO SECULAR
MAONARIA DO PALADIUM
(at o 3 grau) MAONARIA LLLOOOJJJAAA AAAZZZUUULLL [Maonaria de So Joo]
CONCLIO DOS TRINTA E TRS
GRUPO DOS TREZENTOS
13
NNNOOOTTTAAA::: OOOSSS NNNOOOMMMEEESSS DDDAAASSS OOORRRDDDEEENNNSSS MMMAAANNNIIICCCAAASSS CCCUUUJJJAAASSS FFFOOONNNTTTEEESSS EEESSSTTTIIIVVVEEERRREEEMMM EEEMMM AAAMMMAAARRREEELLLOOO SSSEEE RRREEEFFFEEERRREEEMMM AAAOOOSSS RRRIIITTTOOOSSS FFFRRREEEQQQEEENNNTTTAAADDDOOOSSS EEEXXXCCCLLLUUUSSSIIIVVVAAAMMMEEENNNTTTEEE PPPOOORRR PPPRRRAAATTTIIICCCAAANNNTTTEEESSS DDDOOO JJJUUUDDDAAASSSMMMOOO TTTAAALLLMMMDDDIIICCCOOO CCCAAABBBAAALLLIIISSSTTTAAA (((JJJUUUDDDEEEUUUSSS)))...
MMMAAAOOONNNAAARRRIIIAAA EEESSSOOOTTTRRRIIICCCAAA MMMAAAOOONNNAAARRRIIIAAA CCCOOONNNVVVEEENNNCCCIIIOOONNNAAALLL
NNNDDD IIICCCEEE:::
14
15
16
17
DDDEEE UUUSSS AAA CCCOOO LLL MMM BBB IIIAAA ,,, TTT AAAMMM BBB MMM CCCOOO NNNHHHEEE CCCIIIDDDAAA PPPOOORRR SSS EEEMMM RRRAAAMMM IIISSS (((QQQUUUEEE AAA EEE SSSTTTTTTUUUAAA DDDAAA LLLIIIBBB EEE RRRDDDAAADDDEEE ))),,, IIISSS HHHTTT AAA RRR,,, AAAFFFRRROOO DDDIIITTTEEE VVVEEE NNNUUUSSS,,,,,, OOOUUU AAASSSTTT AAA RRROOOTTTEEE ,,, AAA QQQUUUEEEMMM AAA BBB BBBLLL IIIAAA SSSEEE RRREEE FFFEEERRREEE CCCOOO MMMOOO RRRAAA IIINNNHHHAAA DDDOOO CCC UUU EEE ,,, NNNOOO SSSSSS OOO PPPAAASSS CCCOOOMMMOOO AAAPPP AAA RRREEE CCCIIIDDDAAA DDDOOO NNNOOO RRRTTT EEE,,, LLLAAA DDDEEE AAA DDDAAA,,, PPPOOO RRR DDDOOO IIISSS FFFAAA UUUNNNOOOSSS DDDIIIAAA BBB LLLIIICCCOOO SSS ...
18
CCCEEENNNAAA DDDEEE BBBRRRUUUXXXAAARRRIIIAAA RRREEEGGGIIISSSTTT RRRAAA DDDAAA PPPEEELLLOOO FFFAAAMMM OOOSSSOOO PPPIII NNNTTTOOO RRR EEESSSPPPAAANNNHHHOOOLLL FFFRRRAAA NNNCCCIIISSSCCCOOO DDDEEE GGGOOOIIIAAA ((( 111777444666111888222888))),,, NNNOOO PPPIIICCCEEE DDDEEE SSSUUUAAA CCCAAARRRRRREEEIII RRRAAA,,, NNNEEESSSTTT EEE SSS EEEUUU CCCOOONNNHHHEEECCCIII DDDOOO QQQ UUUAAADDDRRROOO SSSAAABBB DDDAAASSS BBBRRRUUUXXXAAASSS ,,, DDDAAA CCCOOOLLL EEEOOO DDDEEE LLLZZZAAARRROOO GGGAAALLL DDDIIIAAANNNOOO (((MMM AAADDDRRRIII))) ... NNNOOOTTTAAA RRR QQQUUUEEE GGGOOOYYYAAA RRREEEGGGIIISSSTTTRRRAAA,,, CCCOOOMMM TTTOOODDDAAA CCCLLLAAARRREEEZZZAAA,,, AAA AAABBBOOOMMM IIINNNVVVEEELLL PPPRRRTTTIIICCCAAA,,, EEEXXX EEERRRCCCIII DDDAAA PPP EEELLLAAA BBBRRRUUUXXXAAA RRRIIIAAA,,, DDDEEE SSSAAACCCRRRIII FFFIIICCCAAA RRR CCCRRRIIIAAANNNCCCIII NNNHHHAAASSS PPPAAARRRAAA OOO BBBTTT EEERRR PPPOOO DDDEEERRREEESSS MMM GGGIIICCCOOOSSS...
19
20
21
22
23
24
25
AAqquuii hh ssaabbeeddoorriiaa..
AAqquueellee qquuee tteemm eenntteennddiimmeennttoo
ccaallccuullee oo nnmmeerroo ddaa bbeessttaa,,
ppoorrqquuee nnmmeerroo ddee hhoommeemm;;
ee oo sseeuu nnmmeerroo
sseeiisscceennttooss ee sseesssseennttaa ee sseeiiss..
entre nesse site:
http://www.capurromrc.it
http://www.chretiens-et-juifs.org http://www.armyofgod.com/


text:
Boruu barraaqaatiin
Murni ergamtuu Nafxanyaa Oromiyaa irratti fe’amte kan ‘Mootummaa Oromiyaa’ ofiin jettu Oromoos tahee Oromiyaa bakka hin buutu. Oromoon yeroo ammaatti mootummaa koo kan jedhee waamu hin qabu. Qaajjibboo Nafxanyaa Afaan Oromoo dubbattuun ”mootummaa kiyya” jedhanii waamuun ofumaan of salphisuu dha. Oromoon mootummaa isaaf tahu siichi jaarrata. Hanga ammaatti duraan Nafxanyaa jalatti, isa booda ammoo Wayyaanee TPLF jalatti, ammas ammoo deebi’ee Nafxanyaa jalatti dhiitamaa jira malee mootummaa mataa isaa hin qabu. Cundhuurri akka qaajjibbootti dugda Oromootti maxxantee dhiiga Oromoo xuuxxee Nafxanyaa obaaftu ”mootummaa Oromiyaa” jedhamtee waamamuu gonkumaa hin dandeessu. Karaa qawweenis karaa fincilaanis Oromoon ishii liqimsee tufuun waanuma hin oolle. Kan nama raaju har’as akkuma kaleessa Wayyaanee jalatti barattetti Oromoo doorsisuu kajeelti. Seenaa kaleessaarraa barachuu hin dandeessu waan taheef likkii Oromoo hin beeytu. Oromoon yeroon itti doorsisa diinaa sodaatee jilbeenfatee bule akka hin jirre dhamaatuun hin yaadattu. Koronaa kana akkuma waan malaaykaa Rabbi irraa ergameefii ishii baraaruuf dhufetti ilaalti. Gaachana fi eeboo godhattee ittiin Oromoo waraantee irra bubbuluuf abjootti. Oromoof koronaa caalaa buchulloota Nafxanyaa kanatu hamoo dha. Koronaan yoo amala isaa baranii of eeggatan lafaa ka’ee nama hin tuqu. Koronaan Oromoo fi Oromiyaa irraa rakkoo hin qabu. Cundhuurri Nafxanyaa garuu Oromoo fi Oromiyaa dhabamsiisuuf dhufte waan taheef nan tuqin jechuu hin dhageessu. Koronaan ilma namaa addunyaa guutuutti dhufe malee Oromoo qofa irratti hin qiyyaafanne. Bineensonni nafxanyaa ”mootummaa” ofiin jettu garuu addatti Oromoo diineffatte. Yeroo Oromoo ajjeeftullee reeffa isaa akka shunkurtaatti cirtee, bineensa soorti. Kanaafuu koronaa caalaa jara addatti Oromootti ergame kanatu hamaa dha. Ummanni keenya harka bitaatiin koronaa ofirraa ittisaa, harka mirgaan diina addatti isarratti bobba’e kana hundeedhaan ofirraa finqilchee darbu malee abadan nagaa hin argatu. Duumessaa gaditti humni Oromoo falmaa mirga isaarraa dhaabsisuu danda’u gonkumaa hin jiru.


text:
Caamsaa 8/2014(TOI) – Egzibishiniin(agarsiifnni)fi Baazariin Waldaalee hojii gamtaa sadarkaa naannoo Saboota, sablammootaafi uummatoota kibbaatti marsaa 7ffaaf qopha’ee mata duree ”Waldaalee hojii gamtaa tasgabbii gabaaf” jedhuun magaalaa Hosaanaatti baname.
Sagantaan kun bakka itti aanaan komishiinii Waldaalee hojii gamtaa Itoophiyaa komishinaar Abaadii Muhaammad dabalatee hoggantoonni mootummaa olaanoo naannichaafi federaalaa argamaniitti banameera.
Kayyoon agarsiisa kanaas magaalaa Hosaanaatti waldaaleen hojii gamtaa naannichaa bakka adda addaarra walitti dhufaan bakka tokkotti oomishaa qonnaa gosa adda addaa agarsiisuufi jiraatoota magaalichaaf immoo gatii madaalawaan dhiheessuuf yaadameetu jedhameera.
Agarsiisa kanaan oomishaalee gabaan barbaaddu kana hawaasaaf gatii madaalawwaan dhiheessuun qaala’insa jireenyaa tasgabbeessuu keessatti gahee inni baheerraa muuxannoo fudhachuufi jedhameera.
Agarsiifinni kun guyyoota sadiif kan turu yoo ta’u, ciminaafi hanqinoota raawwii isaarratti mudatan irrattis ni mari’atama jedhameera.


text:
Walitti bu’iinsa Naannoo Benshaangulitti ka’een dhalattoonni Oromoo 17 ol ajjeefaman
Naannoo Benshaangul iddoowwan DaalattIi, Odaa Goodarree, Qooncoo fi Sirbaa jedhamanitti walitti bu’iinsa saboota Bartaa fi Oromoo jiddutti ka’een, yoo diqqaate dhalattoonni Oromoo 17 haala sukkanneessaa taheen akka ajjeefamanii fi namoonni heddu immoo buqqifamanii Naannoo Oromiyaa Godina Wallagga lixaa magaalaa Mandii keessa kan qubatan tahuu jiraataan naannawa san irraa bilbilaan dubbisne nuuf hime.
Akka Jiraataan naannichaa kun jedhetti, dhalattootni saba Bartaa Oromoota naannichaa bakka arganitti akka horiitti qaluun haala sukkanneessaa taheen ajjeessa jiran. Ka’umsi walitti bu’iinsa kanaa qabatamaan kan hin beekkamin yoo tahu, hanga Khamiisa kaleessaatti qaamonni mootummaa ajjeechaa kana dhaabsisuu kan hin danda’in tahuun beekameera.
Walitti bu’iinsa kana hordofuun maatiin 300 ta’an qe’ee isaanii irraa buqqifamanii mana barumsaa Sadarkaa 1ffaa Mandii keessatti qubatanii akka jiranii fi haaluma walfakkaatuun, namni 250 ta’an ammoo aanaa Mandii iddoo Qooncoo jedhamutti kan argaman tahuu odeeyfannoon arganne ni mul’isa.


text:
Wal waraansii kaabaa Itiyoophiyaa irraa deebi’amee erga jalqabamee ji’aa lammafaadhaaf yemuu deemaa jiru kannatti haanga’onni mootummaa Itiyophiyaa fi haanga’onni ABUT quba waltii qabuudhaa fi wal balaalleffachuu itti fufanii jirru. Wal dhaabiinsicha mariidhaan hiikuu irratti ejjannoo mootummaa Itiyoophiyaa ilaalchisee kamsa har’aa ibsa kan kennan dubbi- himaan ministeeraa dhimmaa alaa Itiyoophiyaa Ambaasadar Melles Alem mootummaan rakkinichaa karaa nagaadhaan hikuudhaaf fedhii qabuu erga beeksisee tureera jechuu isaanii Kenedii Abaatee gabaasee jira.
ABUT dhimmaa kana irratti kallatiidhaan deebii kennuu baatus, Mootummaan Itiyoophiyaa fi Mootummaan Eertiraa waltii bu’iinsicha babaldhisaa akaa jiraan ibsaa jiraachuun isaanii gabaasamaa jira.
Braaselsitti kan argamuu embaasiin Mootummaa Eertiraa ibsa baaseen ABUT Eertiraa irratti lola banuudhaaf karoorfatee jira jechuudhaan balaalefachuun isaa beekameera.
Haaluma wal qabateen miseensii seenetii yunaayitid Isteets fi duraa taa’an koree waltidufeenyaa alaa Baab Maandeez mootummaan Yunaayitid isteets haangaootaa Itiyoophiyaa irratti akka tarkaanfii qoqqobbii fudhatu gaafachuun isaanii ibsameera.
Baab Maandeez, sarbiinsi mirga namoomaa baldhina qabu Tigraay keessatti raawwachaa jiraatus mootummaan Yunaayitid Isteets tarkaanifii haanga’otaa Mootummaa Eertiraa irratti fudhatee haanga’otaa Itiyoophiyaa irratti hin fudhanne jechuu isaanii gabaasnii Kenedii Abaatee ibsee jira.


text:
WASHINGTON, DC —
Dhaabbatni Dimookitaatawa Uummata Oromoo yokan DhDUON walga’ii koree giddu-galeessaa gidduu kana geggeesseen dura-taa’aa dhaabichaa – Obbo Muktaar Kadirii fi itti-aantuu isaanii – aadde Asteer Maammoo taayitaa irraa buusuu isaa beeksisee jira.
Dhaabbatichi dheengadda ibsa baaseen akka beeksisetti, Kibxata – Fulbaana 20, bara 2016 gara galgalaa irraa akka beeksisetti, hoogganoonni ol’aanoon lameen taayitaa gad-lakkisuuf gaaffii dhiheessan, koreen gidduu dhaabichaa simachuudhaan akka taayitaa gad-lakkisan sagalee guutuun murteessuu isaa beeksise. Bakka Obbo Muktaar Kadir, ka duraan afaan-yaa’ii Caffee Oromiyaa turan – Obbo Lammaa Magarsaa buusamuu isaanii, bakka aadde Asteer Maammoo immoo, ka duraan Ministara Geejjibaa Mootummaa Federaalaa turan – Obbo Warqinee Gabayyoo filatamuu isaanii dhaabichi ibsa baaseen beeksisee jira.
Ka duraan prezidaantii Oromiyaa turanii fi amma as Yunaayitid Iteets keessa jiraatan – Obbo Juuneddii Saaddoo maal jedhu? Obbo Juuneddii allee gaaffiileen falmsiisoon ka’an hedduu dha. Waaien ofiis, waa’ee jijjirama amma DhDUO keessatti ta’ees ni dubatan.
Namoo tu haasofsiisee, kutaan duraa kunooti
His Excellency, Olusegun Obasanjo, former President of the Federal Republic of Nigeria and AU High…
By Daniel Behailu Overview of Ethiopian Politics Africans have always complained that their resources are looted…
Akkuma beekkamu baroota dabran keeysa gaafa mootummaa EPRDF sanitti hoggansa amantiin isaa islaama tahe irra…
Sagantaan yaadannoo Artist Usmaayyoo Muussaa magaalaa Finfinnee Hoteela ILILI INTERNATIONAL tti torbaan dhufu ni qophaawa.…
Taammanaa Bitimaa irraa Jaalatamoo fi kabajamoo yaa dubbiftoota barreeffama kanaa, mee kunoo hardha irraa kaaseen:…
Dhumaatiin ummataa Oromiyaa keessatti geggeeffamaa jiru irratti maaf hin dubbanne komiin jedhu hedduutu dhufa. Gama…


text:
Berhanu Hundee Akkuma Jaal Marroon yeroo tokko jedhe, Impaayarri Itoophiyaa tun raafamtee, bututtee, burkutooftee kufuuf waan dhiyaatte fakkaata. Murni Badhaadhina ofiin jedhu fi yakkamaa Abiyoot …Read More »
QABAMUU FI AJJEEFAMUU HOGGANTOOTA ADDA BILISUMMAA UUMMATA TIGRAAY (ABUT)
Berhanu Hundee Barreeffamni kun waan dheeraa ta’eef, akka dubbistoota hin nuufisneef, kutaa afuritti addaan baasee akkan dhiyeessu dursee dubbistoota beeksisuun barbaada. Isaaniis matadureelee xixiqqoo (sub-topics) …Read More »
WBOn yoomiyyuu caalaa deeggarsa argachuu fi cimuu qaba
Berhanu Hundee Barreeffamani gabaabaan kun Amajjii 1, guyaa WBO yaadachuudhaaf kan qophaahe waan ta’eef, hunda dura Uummata Oromootiin baga ayyaana Amajjiitiin nu gahe, isin gahe …Read More »
PP and mutagenic servants are facing nuclear bomb of the Oromo people
By Dr. B. K. DERESSA Now days we Oromo’s and other oppressed nations are unable to protect our children, our womens (the backbone of our …Read More »
Ergaa cimaa ummnni Oromoo if gaafachuu qabu
Dhaamsa Abu Musa’abRead More »
Waraana calqaba isaa malee xumurrii fi ittibahinsi isaa hin beekamne – Oromoon maal godhuu qaba?
Berhanu Hundee Waraanni amma garee seeraa fi heeraa ala mootummaa Federaalaa ofiin jedhu fi mootummaa Tigraayi, kan seeraan filatame jidduutti deemaa jiru kun waan tasa …Read More »
HOGGANSA SABA TOKKOO PAARLAMAAN BIYYA TOKKOO BITTIMSUU DANDAYAA?
Taammanaa Bitimaa irraa Raajii dha! Ani hardha ganama (gaafa 07. 11. 20) intarneetii “Ayyaantuu.org“ yommuun bane, laallee (“information“) guyyaa kanaa isa jalqabaa …Read More »
Pathogenicty of the pathogen
By Dr. Baaroo Keno Deressa March 10, 2017 I wrote this: Revelation of enemy secret plan to destroy the great nation of Oromo through mutagenic …Read More »
AMALOOTA KUFAATII SIRNA ABBAA IRREE MIRKANEESSAN BEEKTAA?
Saphaloo Kadiir irraa. Sirnoonni Abbaa Irree kamuu amaloota wal fakkaatoo gaafa kufuuf qilee irra gahan qaban, kan beekaatiis tahee osoo hin beekne hojjataniifi wal isaan …Read More »
Jawwee abbaa goobaa, sumaatu dhara gubbaadha
Abbaa Oromoofi Oromiyaa, abbaa sabaafi sablammootaa qofaa miti, abbaa Afrikkaa guutuuti. ‘Bilxiginnaan’ isa hiitee cubbuu baayy’ee hojjachuuf oliif gad fiigaa jirti. Hanga isa hidhan kanatti …Read More »